bs 





(Så skal vi til det igen.) Jeg har haft en masse bøvl med 
dette nummer. Ikke mangel på stof — idéen var netop et 
lille blad, en hurtig juleoverraskelse til vennerne. Ak, 
julen blev til nytår blev til vinter blev til forår på grund 
af besvær med opsætningen. Jeg var så dum at arbejde 
i flere filer ad gangen. Hver større rettelse af en fil blev 
gemt i sin egen mappe, så at jeg kunne gå tilbage, om 
nødvendigt. Alle disse backup mapper gav jeg stadig 
mere mærkelige navne, efterhånden som de voksede i 
antal, for bedre at kunne skelne dem fra hinanden. 
- Navne som Output omega, Dummy dummy, Kassette 
artikel ultima og FOR FANDEN DA (sic). Overblikket 
svigtede. naturligvis. og så indtraf katastrofen, da jeg i 
et oprydningsanfald kom til at slette halvdelen af map- 
perne fra min harddisk! Ovenpå den fadæse opgav jeg at 
fortsætte. Det skulle have været et julenummer… Nå, 
sket er sket og nu synes jeg, at materialet har samlet 
metaforisk støv længe nok. Artiklerne (nogle urørt siden 
november 2014) er sådan set ok, alt taget i betragtning. 
Og jeg skal jo også videre - bladene skriver ikke sig selv. 


Alright! Det nummer, du sidder med i hånden nu, er 
Obskuriøst nr. 14. Det udkom i den danske sensommer 
2015 og koster 30 kroner. Egentlig skulle det have hed - 
det Obs13 Fraklip, dels for at markere, at det var en 
særudgivelse, dels fordi det faktisk udgør et appendiks til 
vr. 13. Meeen set i lyset af at alle mine udgivelser er 
sære, endte jeg med at ophøje bladet og give det et 
regulært nummer alligevel- en slags omvendt Pluto (det 
var en til nørderne). P.S. Tak til Hans-Jørn Reimer for 
Caligula-biografannoncens tekst som jeg havde svedt ud. 

KANAL OBSKURIØST 2: SERIER PÅ 
DANSK TV 1980-90 


af Henrik Larsen 


Der gik for mange in- 
teressante serier på 
dansk tv i 80erne til at 
det var muligt at med- 
tage alle, da jeg tilret- 
telagde Obs 13. Her er 
nogle af mine fravalg. 


”Anthonsen” 

Danmark 1984. Instruktion: 
Erik Balling. Seriestart: DR, 
lørdag 1. december 1984, 
kl. 21.10. 

Dansk tv-serie i fem afsnit. 
Ove Sprogøe spiller privat- 
detektiven Holger Anthon- 
sen som daglig må slås 
med en gesjæftig hushol- 
derske (Elin Reimer) såvel 
som med sin kronisk dårli- 
ge fordøjelse. Begge dele 
holdes i ave med et univer- 
sal-middel kendt som 
"Gammel Dansk”. Han får 
”hjælp”" til opgaverne af 
den friskfyragtige Birger 
(Allan Olsen). Axel Strøbye 
spiller kriminalkommissær 
Jensens hidtil ukendte tvil- 
lingebror Fredlund. Jeg 
havde ventet mig meget af 
serien og det skulle jeg 
ikke have gjort. Så kata- 
strofalt dårlig, at det næs- 
ten var morsomt. Gen- 
udsendt på DR-K i 2012. 


"Batman" 

USA 1966-68. 
Ophavsmand: William 
Dosier. 120 afsnit. Dansk 
seriestart: DR, søndag 6. juli 
1988, kl. 19.00. 

Kultserie med Adam 
West og Burt Ward som 
Batman og Robin. Festlig, 
fjollet og farverig, galakser 
fra den GRIMDARK Batman 
som kom til at dominere 
90erne. Efter en evighed i 
rettighedshelvedet er en 
samlet bluray og dvd udgi- 
velse omsider på vej. Jeg 
glæder mig. 


"Fagre nye verden” 
"Brave New World”, UK 
1980. DR, fredag 3. juli 
1981, kl. 21.45 (1:2) 
Dramaserie baseret på den 
berømte roman af Aldous 
Huxley. En af de science fic- 
tion og gysertitler, jeg måt- 
te udelade af Obs 13, fordi 
jeg ikke havde tid eller mu- 
lighed for at skaffe kopi til 
et gensyn og heller ikke 
kunne genkalde detaljer fra 
dengang, hvis jeg overho- 
vedet så dem. 


"Heavy metal” 

Det var min hensigt at led- 
sage omtalen af program- 
serien med illustrationer så 
som Ritchie Blackmore om- 
slaget på modstående side. 
Desværre måtte disse udgå, 
hvorved Jesper Mørchs Cel- 
tic Frost anmeldelse kom til 
at fremstå isoleret i bladet. 
Sorry. (Se iø Obs 13.) 


”Jeg, Claudius” 

"I, Claudius”, UK 1976. 
Instruktion: Herbert Wise. 
13 afsnit. Dansk seriestart: 
TV2, onsdag 10. maj 1989, 
kl. 19.30. (Genudsendelse 
fra 70erne.) 

Jeg måtte ikke se "Jeg 
Claudius” for mine foræl- 
dre, da serien blev vist før- 
ste gang på dansk tv. Der 
var så meget, jeg ikke 
måtte se. Jeg var opmærk- 
som på seriens eksistens, 
men blandede den vist 
sammen med biografan- 
noncen for Caligula (1979) 
som jeg havde læst i avi- 
sen: ”Handlingen er storslå- 
et, chokerende, modbyde- 
lig og pervers - men 100% 
historisk korrekt!” Engang i 
skolen, det må have været 
7. eller 8. klasse, kom jeg 
forbi en bogreol, hvor jeg 
spottede "Jeg Claudius” af 
Robert Graves, den roman, 
første halvdel af tv-serien 


er baseret på. Jeg gav mig 
til at smugbladre i bogen, i 
en naiv forestilling om at 
saftighederne ville springe 
ud af siderne. Det gjorde 
de ikke, og jeg satte skuffet 
bogen på plads igen. Ro- 
manen er nu glimrende; 
den fungerer fint ved at la- 
de stakkels harmløse Cla- 
udius være læserens øjne 
og øre, den proverbielle 
flue på en væg, der ender 
som hersker selv, ikke ved 
personlig fortjeneste, med 
fordi han er last man stan- 
ding, på sine usikre, handi- 
cappede ben. Fortsættelsen 
"Claudius og Messalina” 
("Claudius The God”) er 
knap så helstøbt. Her dig- 
ter Graves løs og gør kejser 
Claudius langt mere sym- 
patisk end i kildematerialet. 
Dette er naturligvis forfat- 
terens vinkel på figuren 
som kun bliver forstærket 
af Derek Jacobis fine skue- 
spil, Claudius som den kej- 
tede, rare onkeltype, men 
de romerske værdinormer 
var på mange punkter for- 
skellige fra vores og for en 
moderne læser kan den 
historiske Claudius godt 
virke som en rå børste. 
Ingen tvivl om, at han var 
både rationel og pligtopfyl- 
dende, men nogen hygge- 
onkel, det var han sgu ikke. 


Når man er færdig med 
Graves, bør man unde sig 
selv at læse de romerske 
skildringer af perioden. Der 
er noget dybt fascinerende 
ved at sidde med en hen- 
ved 2000 år gammel bog. 
Romerne efterlod sig me- 
get: ruiner af templer og 
paladser, mønter, akvaduk- 
ter og så videre. Men det 
er det skrevne ord, der for 
alvor gør fortiden levende. 
Åh, nutidens historikere 
kan ikke få nok af at dissi- 


kere og desasavuere de 
antikke kilder. Tacitus? En- 
sidigt politiserende. Su- 
eton? Uvederhæftig sladre- 
taske! Denne trang til at 
"forstå" kejserne, forklare, 
at de nok ikke var så slem- 
me ”i virkeligheden”, øde- 
lægger helt den gode his- 
torie. Tacitus er en streng, 
tør herre og hans hoved- 
værker desuden uopdriveli- 
ge i dansk oversættelse, 
men "folkeudgaven” af 
Suetons kejserbiografier, 
udgivet på Thaning & Ap- 
pel i 1963 (flere genoptryk) 
er eller var i hvert tilfælde 
tidligere overkommelig i 
anskaffelse. Forlaget havde 
genindsat nogle slibrige 
passager som den pæne 
professor A.G. Drachmann 
sprang over i 1911-udga- 
ven. Det solgte. (Årtiet så 
mange grænsefægtninger 
mellem forlag og censur, 
ofte med antikke frimodig- 
heder som våben; de endte 
med tekstpornografiens fri- 
givelse i 1967 og billedpor- 
nografien to år efter.) ”Så 
vidt har jeg kunne berette 
om en regent; resten kom- 
mer til at handle om et 
uhyre.” (Sueton, før han rig- 
tig lukker op for posen 
med snavs om Caligula) 


Det er interessant at sam- 
menligne tv-serien med 
filmen, overlappet i materi- 
alet taget i betragtning. 
Hvor "Jeg Claudius” er 
romersk historie som dra- 
ma a la Shakespeare er 
Caligula en pornografisk 
fantasi om en dekadent 
sex-maniac, der fester igen- 
nem indtil han ikke længe- 
re er cool og har pisset til- 
strækkelig med folk nok af 
til at de nakker ham. John 
Hurt spiller Caligula fint på 
sin måde, en lad, passiv, 
empatiforladt ung mand i 


starten, ekstremt teatralsk 
klynkende og rablende 
senere, da vanviddet slår 
ud i lys lue, hvor Malcom 
McDowell er mere agressiv, 
maskulin; en kejtet, ond- 
skabsfuld teenager som 
bliver opmuntret af en total 
mangel på styring, indtil 
han har mistet både natio- 
nens velvilje og sig selv i 
processen. Der er en inter- 
essant film som kæmper 
for at komme ud, begravet 
ide kaotiske 148 minutters 
spilletid (PAL). Det alterna- 
tive pre-release print inklu- 
deret i "The Imperial Edi- 
tion” dvd-sættet, med kro- 
nologien nogenlunde re- 
etableret, er nok det tæt- 
teste vi kommer, trods 
andre, senere forsøg på at 
rekonstruktion. De bevare- 
de fraklip er for få og ufær- 
dige til at udfylde hullerne i 
handlingen. Caligula er en 
eklatant fiasko både som 
filmisk fortælling og som 
pornografi (ironisk nok er 
det eneste velfungerende 
stykke porno i filmen en 
komplet malplaceret lesbisk 
scene som producer Bob 
Guccione insisterede på). 
Men det er samtidig en 
vildt fascinerende historie, 
fra den kaotiske produk- 
tion, til det, at se kendte, 
første klasses engelske 
skuespillere i bar røv og på 
kokain og rulleskøjter - og 
så er filmen jo "100% his- 
torisk korrekt.” Vist nok. Og 
hvis dette kom til at handle 
mere om skandalefilmen 
end om serien, er det bare 
ærgerligt. 


"QED! 

USA 1982. Ophavsmand: 
John Hawkesworth. Seks 
afsnit. Dansk seriestart: DR, 
torsdag 5. januar 1984, kl. 
18.00. 

Kortlivet proto-steampunk 
serie med Sam Waterson, 
placeret i et edwardiansk 
England. En af de serier, jeg 
ikke aner, om jeg har set 
og ikke kunne finde kopi af, 
bortset fra et kort klip. 


”Shades of Darkness” 

UK 1983-86. Produceret af 
Granada Television. Ni af- 
snit. 

DR viste ”Det lille gen- 
færd” ("The Intercessor”) 
tirsdag 14. august 1984, kl. 
20.35 som det første af ”en 
række engelske spøgelses- 
historier”; jeg har imidlertid 
ikke kunne flere afsnit pro- 
gramsat. Fik DR kolde fød- 
der? DVD udgivelsen fra 
2006 vil blive anmeldt i et 
senere nummer af bladet. 


"Shogun" 

USA/Japan, 1980. Instruk- 
tion: Jerry London. Seks 
afsnit. Dansk seriestart: DR, 
fredag 5. april 1983, kl. 
21,15: 

Dramatisering af James 
Clavells bestseller som er 
løst baseret på historiske 
begivenheder. Richard 
Chamberlain spiller den 
strandede styrmand John 
Blackthorne og gode gamle 
Toshiro Mifune er krigsher- 
ren Toranaga. John-Rhys 
Davies stjæler billedet i alle 
sine scener som den portu- 
gisiske styrmand Rodrigu- 
es. Mit problem med serien 
har altid været dette: Ri- 
chard Chamberlain. Resten 
af rollebesætningen, hvor 
af en stor del er japansk, 
spiller fremragende, pro- 
duktionen er i top og his- 
torien medrivende. Men 
Chamberlain som i øvrigt 
er en habil skuespiller vir- 
ker. forkert, hans væremå- 
de, replikker stikker af på 
en irriterende måde. Frem- 
med i et fremmed land, det 
er naturligvis seriens røde 
tråd, jeg synes bare, han er 
et forkert valg. 

Jeg lånte dvd sættet af en 
kammerat for 4-5 år siden. 
Når man genser en serie 
efter 25-30 år, er det næs- 
ten uundgåeligt at blive 
berøvet nogle falske erin- 
dringer om hvordan sce- 
nerne blev udspillet den- 
gang. Jeg kunne ikke sætte 
fingeren på nogen bestemt 
detalje, men sad adskillige 


gange undervejs og følte, 
at ”her mangler der vist 
noget”. Jeg har på nettet 
læst, at andre føler som jeg 
og at der går rygter om 
variantudgaver af individu- 
elle afsnit. Hvem ved? 

”Shogun” kom også i for- 
kortet udgave som biograf- 
film, hvor der, for at lokke 
husarerne til, var indsat lidt 
mere sex og vold (fraklip? 
nye scener?) end hvad tv- 
censuren tillod. 


”Skum"” 

”"Soap”, USA 1977-81. Op- 
havskvinde: Susan Harris. 
85 afsnit. Dansk seriestart: 
DR, lørdag 5. januar 1980, 
kl. 23.00. 

Jeg har bestilt de to første 
sæsoner af kultserien på 
dvd og følger op i et sene- 
re nummer af bladet. 


”Tempelherrens hævn” 
"The Dark Side of the Sun”, 
UK 1983. Ophavsmand: 
Michael J. Bird. Seks afsnit. 
Dansk seriestart: DR, tors- 
dag 19. juni 1986, kl. 21.45. 








"Tragedien i Guyana” 
"Guyana Tragedy: The Story 
of Jim Jones”, USA 1980. 
Instruktion: William A. Gra- 
ham. Oprindelig to afsnit; 
også forkortet tv-film. Vist 
på DR i fire afsnit. Dansk 
seriestart: DR, onsdag 21. 
oktober 1981, kl. 21.55. 


”U-båden” 

”Das Boot”, Vesttyskland 
1985 (oprindelig spillefilm 
1981). Instruktion: Wolf- 
gang Petersen. Tv-serie 
udgave i seks afsnit. Dansk 
seriestart: DR, lørdag 15. 
april 1989, kl. 22.40. 


”Usædvanlige historier” 
”Intrigues”, Frankrig 1985. 
Seks afsnit, hvoraf et aldrig 
blev transmitteret. DR viste 
tre afsnit, med start 7. juni 
1988, kl. 21.50. 

En serie af franske skæb- 
nefortællinger som tilsyne- 
ladende er gået tabt. 

FLIMREÅR: FILM OG SERIER 


PÅ TV 1991-96 


af Henrik Larsen 


Jeg ville have haft me- 
re med i 90er tv indek- 
set. Meget mere. For 
at give læseren en idé 
om længden af min 
emneliste, kan jeg op- 
lyse, at dette udvalg af 
"fraklip” kun er taget 
fra de titler som blev 
strøget sent i proces- 
sen. Jeg har kommen- 
teret, hvor det føltes 
nødvendigt. Resten 
taler vel for sig selv 
(I'm looking at you, 
Frankenstein). 


1991 


”Der er andre frugter end 
appelsiner” 

”Oranges are not the only 
fruit”, UK, 1990. Tre afsnit. 
Ophavskvinde: Jeanette 
Winterson (efter hendes 
delvis selvbiografiske ro- 
man af samme titel). In- 
struktion: Beeban Kidron. 
Dansk seriestart: DR, febru- 
ar 1992. Tv-drama om Jess, 
en ung pige (spillet af 
Charlotte Coleman), som 
vokser op i et lille lokal- 
samfund, præget af Pinse- 
bevægelsen, og langsomt 
erkender, at hun er lesbisk. 
Jess har en stærk karakter 
og den får hun brug for. 


Hvor de grønne myrer 
drømmer 

Where The Green Ants 
Dream, Vesttyskland 1984. 


Instruktion: Werner Herzog. 


TV2, mandag 18. februar 
1991, kl. 22.05. Kontrover- 
sielt dokudrama, filmet i 
Australien, om en stamme 
af aboriginere og deres 
kamp mod et indtrængen- 
de mineselskab. 


Jonathan Livingston 
Havmåge 


Jonathan Livingston Sea- 
gull, USA 1973. Instruktion: 
Hall Bartlett. TV2, mandag 
25. februar 1991, kl. 22.05. 

Populær blandt pædago- 
ger og intellektuelle, da jeg 
var barn. Filmen gik jævnlig 
i skolebiografen, men jeg 
fik den først at se som vok- 
sen, og blev overrasket, 
fordi jeg i alle de år havde 
troet, at det var en tegne- 
film (dyretitlen). Jeg fandt 
også ud af, at Jonathan Li- 
vingston Havmåge er no- 
get prætentiøst lort. Neil 
Diamond som har sine fans 
stod for musikken. 


Midnatsfilmen: Gringo — 
lejemorderen 

A Bullet for the General/ 
Quién Sabre?, Italien 1966. 
Instruktion: Damiano Da- 
miani. TV2, fredag 22. 
marts 1991, kl. 23.05. 


Vandringsmanden 

Stalker, Sovjetunionen 
1979. Instruktion: Andrei 
Tarkovsky. TV2, mandag 8. 
april 1991, kl. 22.05. 


Solaris 
Sovjetunionen 1972. 
Instruktion: Andrei 
Tarkovski. TV2, mandag 22. 
april 1991, kl. 22.05. 
Tarkovskis to værker listet 
her er klassisk art movie/ 
science fiction. Jeg har ikke 
noget personlig forhold til 
dem selv, men det er film 
som bør ses. 


Blue Velvet 
USA 1986. Instruktion: Da- 
vid Lynch. DR, fredag 10. 
maj 1991, kl. 22.30. 
Neo-noir a la Lynch. På 
een gang drømmeagtig og 
en rå udstilling af lillesam- 
fundets mørke bagside, er 
det et slags (betydelig me- 
re eksplicit) forstudie til 
"Twin Peaks”. Dennis Hop- 
per gjorde stort comeback i 


psykopatrollen som Frank 
Booth. 


Speed 
Vanishing Point, USA 1971. 
Instruktion: Richard C. Sara- 
fian. TV2, fredag 26. juli 
1991, kl. 22.20. 

Eksistentiel spændings- 
film, Convoy med hjerne. 


Lille Vera 

Little Vera/Malenkaya Vera, 
Sovjetunionen 1988. In- 
struktion: Vasili Pichul. TV2, 
mandag 26. august 1991, 
kl. 22.05. 

Filmen vakte røre blandt 
danske anmeldere, fordi 
den viste et mere råt og 
usminket billede af livet i 
det sensovjettiske samfund, 
end sædvanlig. Hjemme i 
moder Rusland skabte Lille 
Vera forargelse pga. nogle 
nøgenscener. Snapshot af 
en verden på vej mod dra- 
matisk forandring; det hele 
ramlede året efter. 


Mord i Laguna 

Laguna Heat, USA 1987. 
Instruktion: Simon Langton. 
TV2, lørdag 21. september 
1991, kl. 21.45. 

Neo-noir tv-thriller med 
Harry Hamlin, Catherine 
Hicks og Jason Robards 
som ikke rigtig holdt ved 
gensynet. Plottet er så ind- 
viklet som nogen Raymond 
Chandler roman; det er til 
sidst svært at sige præcis 
hvem som myrdede hvem 
og den "chokerende" afslø- 
ring i pølseenden virker 
temmelig søgt og desperat. 


Skærmtrolden 

Electric Dreams, USA 1984. 
Instruktion: Steve Barron. 
TV2, mandag 23. septem- 
ber 1991, kl. 20.00. 


Shogunens skygge 
Shågun Iemitsu no Ran- 
shin: Gekitotsu, Japan 1989. 


Instruktion: Yasuo Furuhata. 
DR, fredag 27. september 
1991, kl. 23.40. 


Jonathans første affære 
Class, USA 1983. Instrukti- 
on: Lewis John Carlino. TV2, 
onsdag 9. oktober 1991, kl. 
22.05. 

Med Jacqueline Bisset, 
Rob Lowe, Andrew 
McCarthy. Jonathans første 
affære er med hans bedste 
vens mor, noget ingen af 
parterne dog er klar over i 
begyndelsen. 


Ondskabens hus 
Something Evil, USA 1972. 
Instruktion: Steven Spiel- 
berg. TV2, fredag 8. no- 
vember 1991, kl. 23.10. 

Virkelig obskur lille tv- 
gyser med bl.a. Sandy 
Dennis (ikke at forveksle 
med Sandy Denny). Er 
hverken ude på vhs eller 
dvd. Der ligger eller lå to 
udgaver af filmen på you- 
tube; et bleget, udvasket 
og klippet print samt et 
rimelig skarpt og komplet. 
Pudsigt nok syntes jeg, det 
dårlige print gav den bed- 
ste oplevelse. 


Ulvenes land, USA 1983. 
Never Cry Wolf. Instruktion: 
Carroll Ballard. DR, lørdag 
6. december 1991, kl. 20.45. 
Dramadokumentar. Det 
var i firserne, at ulven plud- 
selig blev lidt af et pop 
fænomen, et "ædelt, mis- 
forstået dyr”. Folk gjorde 
sig interessante ved at 
optræde i medierne med 
ulve som kæledyr og jeg 
mener også, at København 
Zoo udvidede bestanden. 
Jeg respekterer de, der 
oprigtig talte ulvens sag, 
som modvægt til gamle 
dages skrækkampagner og 
masseudryddelser, men det 
er stadig et rovdyr, et vildt 
dyr. I betragtning af, at selv 


en rar familiehund kan bli- 
ve farlig i ukyndige hænder 
(der er desværre alt for 
mange dårlige hundeejere 
alene i Danmark) ser jeg 
ingen grund til at ligefrem 
at udfordre skæbnen. 


1992 


Døve Smith & Johnny Øre 
Los Amigos, Italien 1973. 
Instruktion: Paolo Cavara. 
TV2, onsdag 15. april 1992, 
kl. 22.15. 


Farlig fredag 
The Long Good Friday, UK 
1979. Instruktion: John 
MackKenzine. DR, fredag 5. 
juni 1992, kl. 23.25. 
Klassisk gangsterfilm med 
Bob Hopkins i sit livs rolle 
som den lokale boss med 
lidt for store ambitioner. 
Helen Mirren spiller hans 
hårdt prøvede kone. 


Ice man 
Iceman, USA 1984. 
Instruktion: Fred Schepisi. 
TV3, lørdag 15.august 
1992, kl. 21.33 

En antropologisk ekspedi- 
tion finder og genopliver 
en frossen hulemand i det 
arktiske nord. Som jeg hus- 
ker det, en fantastisk lang- 
trukken affære, med megen 
snak og gestikuleren, mand 
og hulemand imellem. 


King Kong 

USA 1933. Instruktion: 
Merian C. Cooper og Ernest 
B. Schoedsack. TV2, søndag 
15. november 1992, kl. 
14.40. 

Jeg havde set 1976-udga- 
ven først og selvom denne 
er et på alle måder revolu- 
tionerende stykke film- 
kunst, så er det "den med 
Jessica Lange”, jeg stadig 
holder mest af. Peter Jack- 
sons 2005-udgave er et 
oppumpet egotrip. 


Coma 

USA 1978. Instruktion: 
Michael Crichton. TV2, lør- 
dag 5. december 1992, kl. 
22.10. 


Sensommerdage 

The Whales of August, USA 
1987. Instruktion: Lindsay 
Anderson. DR, onsdag 9. 
december 1992, kl. 20.05. 


En film om at blive gam- 
mel. Med Bette Davis og 
Lillian Gish samt Vincent 
Price i en mindre rolle. 


Forår for Hitler 

The Producers, USA 1967. 
Instruktion: Mel Brooks. 
TV2, onsdag 16. december 
1992, kl. 22.25. 

Nogle dage synes jeg, 
Mel Brooks er genial, andre 
dage trætter han mig. Jeg 
er vokset op med hans 
komedier på tv og har de 
fleste på dvd; de skal ikke 
ses for ofte og gerne blan- 
des lidt, så at man veksler 
mellem de gode og de 
mindre gode. I øjeblikket er 
min Brooks favorit Silent 
Movie (1976). 


1993 


Keoma 

Italien 1976. Instruktion: 
Enzo G. Castellari. TV2, ons- 
dag 6. januar 1993, kl. 
22.30. 

Senklassisk spaghetti wes- 
tern. Franco Nero er den 
ensomme hævner på jagt 
efter sin fars mordere. 
Sergio Martino kopierede 
formularen med den næs- 
ten lige så gode Mannaja 
(1977), hvor Maurizio Merli 
udfyldte Neros rolle. 


En amerikansk varulv i 
London 

An American Werewolf in 
London, UK 1981. 
Instruktion: John Landis. 
TV2, fredag 8. januar 1993, 
kl. 23.10. 

Klassisk "moderne" teena- 
gegyser. En kæmpe spoiler, 
men jeg har endnu til gode 
at se en varulvefilm, hvor 
det titulære monster over- 
lever rulleteksterne. Lon 
Chaney Jr.s ulvemand døde 
hver gang, kun for at blive 
genoplivet i næste film. 
Paul Naschys Waldemar 
Daninsky, nobel greve og 
tragisk varulv, optrådte i 
talrige film uden indbyrdes 
kontinuitet og døde hver 
gang. Der må være tale om 
en genrekonvention. 


Peggy Sue blev gift 

Peggy Sue Got Married, 
USA 1986. Instruktion: 
Francis Ford Coppola. TV2, 
søndag 31. januar 1993, kl. 





20.55. Med Kathleen Tur- 
ner, Nicolas Cage mifl. 


Dirty Harry 

USA 1971. Instruktion: Don 
Siegel. DR, lørdag 27. fe- 
bruar 1993, kl. 22.05. 

Jeg respekterer Clint East- 
wood som karakterskue- 
spiller, instruktør, producent 
med mere. Hans spaghetti- 
trilogi, instrueret af Sergio 
Leone. er udødelig film- 
kunst. Men Eastwood som 
selvtægtsmand har aldrig 
været min kop te og hans 
egne forsøg ud i western 
genren er ujævne. DR og 
især TV2 sendte en masse 
Eastwood film gennem 
90erne, deriblandt samtlige 
Dirty Harry titler. 


Jagten på Cherry 2000 
Cherry 2000, USA 1988. 
Instruktion: Steve De Ja- 
matt. TV2, fredag 16.april 
1993, kl. 23.15. 


Mupperne indtager New 
York 

The Muppets take 
Manhattan, USA 1984. 
Instruktion: Frank Oz. DR, 


søndag 25. april 1993, kl. 
16.00. 

Den tredje og sidste 
Muppet biograffilm, Jim 
Henson var involveret i, før 
sin død. Hvor meget, jeg 
end holder af "The Muppet 
Show” (1976-81), synes jeg, 
filmen er svag. Jeg kan fak- 
tisk kun lide den første 
film, The Muppet Movie 
(1979). Henson producere- 
de i øvrigt nogle tv-film 
med sine kære dukker som 
ufortjent er gået i glemme- 
bogen: ”The Frog Prince" 
(1971), "The Muppets Go 
To The Movies” (1981), 
"The Fantastic Miss Piggy 
Show” (1981) og "A Mup- 
pet Family Christmas” 
(1987). Hvorimod rædsler- 
ne med John Denver. 


LSD 

The Love-Ins, USA 1967. 
Instruktion: Arthur Drey- 
fuss. TV2, lørdag 12. juni 
1993, kl.-23:55; 


Midnight Express 

USA 1979. Instruktion: Alan 
Parker. TV2, fredag 16. juli 
1993, kl. 22.45. 


Time Bandits 

UK 1981. Instruktion: Terry 
Gilliam. DR, lørdag 21. 
august 1993, kl. 23.03. 


Jagten på Røde Oktober 
The Hunt for the Red Oc- 
tober, USA 1990. Instruk- 
tion: John McTierman. TV2, 
søndag 17. oktober 1993, 
kl. 20.00. 


Nålens øje 

Eye of the Needle, UK 1981. 
Instruktion: Richard Mar- 
quand. TV2, lørdag 13. 
november 1993, kl. 22.50. 


1994 


Tegnet 

The Omen, USA/UK 1976. 
Instruktion: Richard Donner. 
TV2, fredag 28. januar 
1994, kl. 22.25. 


Tilværelsens ulidelige let- 
hed 

The Unbearable Lightness 
of Being, USA 1987. 
Instruktion: Philip Kauf- 
mann. DR, fredag 18. 
februar 1994, kl. 22.00. 


Vilde hjerter 

Wild at Heart, USA 1990. 
Instruktion: David Lynch. 
DR, onsdag 23. februar 
1994, kl. 22.15. 


Mishima 

Mishima: A Life in Four 
Chapters, USA/Japan 1985. 
Instruktion: Paul Schrader. 
TV2, onsdag 23. marts 
1994, kl. 23.00. 

Baseret på den japanske 
forfatter Yukio Mishimas liv 
og bøger. Mishma var en 
brilliant forfatter og højre- 
radikal politisk tænker, et 
kompliceret menneske, der 
i 1970 forsøgte et statskup 
og da det fejlede, begik 
rituelt selvmord, noget, der 
angivelig havde været hans 
hensigt fra første færd. Fil- 
men er den dag i dag kon- 
troversiel i Japan. Smukt 
soundtrack af Philip Glass. 


Krybende rædsel 

Deadly Blessing, USA 1981. 
Instruktion: Wes Craven. 
TV2, fredag 29. april 1994, 
kl. 23.05. 


Dødsens gode venner 
Deadly friend, USA 1986. 


Instruktion: Wes Craven. 
TV2, fredag 20. maj 1994, 
kl. 0.00. 


Husk mit navn 

Remember My Name, USA 
1978. Instruktion: Alan Ru- 
dolph. DR, mandag 4. juli 
1994, kl. 23.30. 

Nasty lille thriller med An- 
thony Perkins og Geralde 
Chaplin som mand og ko- 
ne. Hun er netop løsladt fra 
fængslet og nu skal man- 
den undgælde. Har han 
fortjent det, eller...? 


De levende døde vender 
tilbage 

The Return of the Living 
Dead, USA 1985. Instruk- 
tion: Dan O'Bannon. TV2, 
søndag 10. juli 1994, kl. 
23.10. 

Starter som en genrepas- 
tiche, med talrige referen- 
cer til George A. Romeros 
zombie-film. Tonen er let, 
en nøgen punkertøs danser 
på gravstene, alt sammen 
cool. Men så bliver filmen 
uventet grum og ubehage- 
lig. En ujævn balance og 
med personer, jeg fandt 
temmelig uinteressante. 


Mordet på en kinesisk 
bookmaker 

The Killing of a Chinese 
Bookie, USA 1976. Instruk- 
tion: John Cassavetes. TV2, 
lørdag 30. juli 1994, kl. 
23.40. 


Pansernæven 

The Gauntlet, USA 1977. In- 
struktion: Clint Eastwood. 
TV2, fredag 26. august 
1994, kl. 22.30. 

TV2 sendte som sagt en 
masse Eastwood film som 
jeg ikke har bogført. Pan- 
sernæven fandt dog nåde. 
Måske fordi den var et 
bevidst forsøg på at opblø- 
de Clintens image som 
jernhård selvtægtsmand. 


Den uendelige historie 
Die unendliche Geschichte, 
Vesttyskland/USA 1984. 
Instruktion: Wolfgang Pe- 
tersen. TV2, onsdag 31. 
august 1994, kl. 20.00. 


Henrik V 

UK 1989. Instruktion: Ken- 
neth Branagh. DR, lørdag 
17.september 1994, kl. 
21:15; 


1995 


Terminator II: Dommedag 
Terminator 2: Judgement 
Day, USA 1991. Instruktion: 
James Cameron. DR, lørdag 
14. januar 1995, kl. 21.15. 

Flot, ambitiøs opfølger 
udforsker konsekvenserne 
af handlingen i Terminator 
(1984) og falder i nogle 
plothuller undervejs, hvilket 
er svært at undgå i om- 
gangen med tidsparadok- 
ser. Filmen kan bære det. 
Arnold er helten denne 
gang (ok, strengt taget er 
han sidekick til helten), en 
rolle, han nu engang egner 
sig bedst til. Den nye skurk, 
en opgraderet terminator, 
spillet med kølig rovdyratti- 
tude af Robert Patrick, er 
super-duper sej og scary 
og der er godt med eks- 
plosioner og ultravold som 
det hører sig til i en klassisk 
Cameron film. Jeg er ikke 
fan af smarte små drenge 
på film, men Edward Fur- 
long klarer sig ok, uden at 
blive ulidelig. Mor Sarah 
derimod (Linda Hamilton) 
er en kende for crazy og 
parat til at pløkke enhver 
med kendskab til robot 
teknik, måske forståelig 
nok, hendes baggrund ta- 
get i betragtning, men alt i 
alt en, jeg som seer må 
nøjes med at holde med, 
uden at kunne holde af. 

Senere fulgte flere film, et 
3D-show og en tv-serie. 
Jeg har ikke set nogen af 
delene. 


Delicatessen 

Frankrig, 1991. Instruktion: 
Marc Caro og Jean-Pierre 
Jeunet. TV2, lørdag 18. 
februar 1995, kl. 23.25. 


Die Hard 
USA 1988. Instruktion: John 
McTiernan. TV2, lørdag 4. 
marts 1995, kl. 22.00. 
Filmens popularitet er nok 
en anelse slidt efterhånden 
af at være vist så mange 
gange og formlen holdt 
ikke til genbrug (den første 
sequel, 1990-filmen Die 
Hard 2 var hæderlig, deref- 
ter gik det stejlt ned ad 
bakke), men det er stadig 
en cool action-thriller, med 
Bruce Willis perfekt i rollen 
som everyday man i ilden 
(well, everyday policeman). 


Djævelen i hjertet 

Angel Heart, USA 1987. 
Instruktion: Alan Parker. DR, 
fredag 31. marts 1995, kl. 
22:15, 

Mickey Rourke spiller en 
lurvet privatdetektiv, Robert 
DeNiro en kryptisk rigmand 
som har en opgave til ham 
og Lisa Bonet pigen, han 
havner i seng hos. Var 
stærkt kontroversiel i 1987, 
dels for overhovedet at 
skildre et hedt forhold mel- 
lem hvid og sort (det kan 
diskuteres, hvor langt det 
amerikanske samfund er 
kommet siden, Obama eller 
ej), dels fordi Lisa Bonet på 
det tidspunkt var bedst 
kendt fra den kernesunde, 
opbyggelige familieserie 
"Cosby og co.” ("The Cosby 
Show”, gik på dansk tv i 
90erne). Ironisk eller tra- 
gisk-ironisk nok er Bill Cos- 
by i dag (2014) under an- 
klage for at have bedøvet 
og voldtaget kvinder i den 
helt store stil gennem å- 
rene. Så meget for det ker- 
nesunde image. 


I satans klør 

The Mephisto Waltz, USA 
1971. Instruktion: Paul 
Wendkos. TV2, fredag 7. 
april 1995, kl. 23.35. 


Lille Fauss og store Halsy 
Little Fauss and Big Halsy, 
USA 1970. Instruktion: 
Sidney J. Furie. DR, fredag 
19. maj 1995, kl. 23.55. 

Kultfilm om to Mmotorcross 
kørere, spillet af Robert 
Redford og Michael J. Pol- 
lard. Hverken ude på vhs 
eller dvd. 


Miller's Crossing - Dødens 
ekko 

Miller's Crossing, USA 1990. 
Instruktion: Joel og Ethan 
Coen. TV2, fredag 2. juni 
1995, kl. 22.30. 


Den artistiske morder 

A Grande Arte/High Art, 
Brasilien/USA 1991. In- 
struktion: Walther Salles Jr. 
TV, lørdag 25. juli 1995, kl. 
23.50. 


Der ligger en hvid mand i 

din seng, mor! 

Romuald et Juliette, Fran- 

krig 1989. Instruktion: Co- 

line Serreau. TV2, lørdag 2. 
september 1995, kl. 22.50. 


En sød lille film, sådan en 
som anmeldere ville kalde 
”hjertevarm”. 


Lost Boys 
The Lost Boys, USA 1987. 
Instruktion: Joel Schumach- 
er. TV2, fredag 15. septem- 
ber 1995, kl. 23.40. 

80erne leverede gode 
ungdomsgysere. The Lost 
Boys tåler sammenligning 
med film som An American 
Werewolf in London (1981), 
Fright Night (1985) og The 
Monster Squad (1987). Fedt 
soundtrack med bl.a. Echo 
and the Bunnymen. 


"MM" 
Tyskland 1931. Instruktion: 
Fritz Lang. DR, tirsdag 5. 
december 1995, kl. 22.55. 


Frankenstein 

USA 1931. Instruktion: Ja- 

mes Whale. DR, fredag 15. 
december 1995, kl. 23.40. 


Frankensteins brud 

The Bride of Frankenstein, 
USA 1935. Instruktion: Ja- 

mes Whale. DR, fredag 22. 
december 1995, kl. 23.45. 


Beetlejuice 

USA 1988. Instruktion: Tim 
Burton. TV2, onsdag 27. 
december 1995, kl. 0.05. 
Tyndbenet gyserkomedie 
som blev et stort hit. Det 
bedste ved filmen er klart 
Michael Keaton som drille- 
ånden Beetlejuice. 


1996 


Masser af modgang 
Nothing But Trouble, USA 
1991. Instruktion: Dan 
Aykroyd. TV2, søndag 31. 
marts 1996, kl. 20.55. 

En helt ufattelig dårlig 
gyserkomedie med Chevy 
Chase, Dan Aykroyd, John 
Candy og Demi Moore. Af 
en eller anden grund hus- 
ker jeg den slags film bed- 
re end de gode solide klas- 
sikere som licenskanalerne 
sendte i rigt mål, 90erne 
igennem. 


Motorcykeldrengen 
Rumble Fish, USA 1983. 
Instruktion: Francis Ford 
Coppola. TV2, fredag 12. 
april 1996, kl. 23.40. 

Art movie, filmet i mix af 


sort/hvid og farver, med 
hårde læderjakketyper som 
taget ud af en 50er ung- 
domsfilm. Rollelisten tæller 
Matt Dillon, Mickey Rourke 
m.fl. Floppede ved premie- 
ren, men blev siden kult. 


Shanghai Blues 

Shang Hai zhi yen, Hong 
Kong 1984. Instruktion: 
Hark Tsui. TV2 lørdag 25. 
maj 1996 kl. 0.10. 


Rocketeer 

The Rocketeer, USA 1991. 
Instruktion: Joe Johnston. 
DR, søndag 16. juni 1996, 
kl. 15.40. 


Fisken de kaldte Wanda 
A Fish Called Wanda, UK/ 
USA 1988. Instruktion: 
Charles Crichton. DR, lør- 
dag 5. oktober 1996, kl. 
20.00. 

Spændingskomedie med 
John Cleese, Jamie Lee 
Curtis, Michael Palin m.fl. 
Filmen var et hit og selvføl- 
gelig interessant pga. rolle- 
listen, men jeg synes, den 
er en smule overvurderet. 


Julia har to elskere 
Julia Has Two Lovers, USA/ 
Canada 1991. Instruktion: 
Bashar Shbib. TV2, lørdag 
5. oktober 1996, kl. 0.55. 
Obskur film med David 
Duchovny. Efter sigende 
ekstremt langtrukken og 
kun for fans af Duchovny. 


Den enfoldige morder 

Den enfaldige mårdaren, 
Sverige 1982. Instruktion: 
Hans Alfredson. DR, tirsdag 
12. november 1996, kl. 
22.00. 


Tillæg: Mere af det jeg 
aldrig fandt 


Blind Fury, USA 1989. 
Instruktion: Philip Noyce. 
Rutger Hauer i et ameri- 
kansk Zatoichi remake (!). 


Dead Heat 

USA 1988. Instruktion: 

Mark Goldblatt. 
Buddy-cop film med et 

zombie-twist. 


Duel i Missouri 

The Missouri Breaks, USA 
1976. Instruktion: Arthur 
Penn. 


Med Marlon Brando som 
psykotisk reolvermand og 
Jack Nicholson som heste- 
tyv. Slutningen er bizar. 


Dødsruten 

The Hidden, USA 1987. 
Instruktion: Jack Sholder. 
Med Kyle MacLachlan og 
Michael Nouri. 

Fed scifi-actionfilm om en 
ondskabsfuld alien, der 
hopper fra krop til krop og 
trækker et blodigt spor 
efter sig. 


Hamlet Goes Business 
Hamlet liikemaailmassa, 
Finland 1987. Instruktion: 
Aki Kaurismåki. 

Grotesk sort komedieud- 
gave af Shakespeare. 


Hardware 

UK/USA 1990. Instruktion: 
Richard Stanley. Ekstremt 
voldelig, hårdkogt scifi- 
actionfilm om en dræber- 
robot a la Terminator som 
går amok, i en postapoka- 
lyptisk fremtidsverden. Med 
forsangeren fra Fields of 
the Nephilim Carl McCoy, 
Iggy Pop og Lemmy Kilmis- 
ter på rollelisten. 


Leviathan 

USA/Italien 1989. Instrukti- 

on: George Pan Cosmatos. 
Undervandsgys som stjæ- 

ler fra Alien og The Thing. 


Prison 

USA 1988. Instruktion: 
Renny Harlin. Med Viggo 
Mortensen. 

Et skummelt, berygtet 
fængsel genåbnes og de 
nyindsatte bliver hurtigt 
klar over, at der er noget 
helt galt med stedet. Hvem 
eller hvad er det, der slår 
dem ihjel? Hvorfor står 
fængslets leder altid og 
snakker til en blinkende 
glødelampe, når han tror, 
ingen ser det? Er han skør 
eller hvad? Fed film. 


Red Rock West 

USA 1993. Instruktion: John 
Dahl. Med Nicholas Cage, 
Dennis Hopper og Lara 
Flynn Boyle i hovedrollerne 
og en historie, der låner 
elementer fra deres respek- 
tive arbejder for David 
Lynch er Red Rock West 
nærmest at betragte som 
en uofficiel Lynch-hyldest, 


ligesom Charade (1963) var 
det overfor Alfred Hitch- 
cock. Det er i hvert tilfælde 
sådan, jeg opfatter filmen. 


Sallows helte 
Salute of the Jugger, Au- 
stralien/USA 1989. Instruk- 
tion: David Webb Peoples. 
Tydeligt inspireret af 
Rollerball (1975), men hvor 
denne var en dystopi tager 
Sallows helte skridtet videre 
og placerer handlingen i en 
postapokalyptisk verden. 
Postapokalyptiske film har 
typisk den fordel, at de ikke 
kræver store budgetter og 
det er også tilfældet her. 
Med Rutger Hauer, der al- 
tid liver den slags film op. 
Også kendt som Sallow's 
Heroes og Blood of Heroes. 


Sidste udkald 
Total Recall, USA 1990. 
Instruktion: Paul Verhoeven. 
Det er mig en gåde, at jeg 
var ude af stand til at finde 
filmen listet i de gamle tv- 
oversigter, for jeg så den 
mindst tre gange som ung. 
Een kan have været på 
udlejningsvideo, men alle 
tre? Arnold Schwarzeneger 
i et af sine bedste scifi- 
actiondrøn. Er meget, me- 
get løst baseret på en no- 
velle af Philip K. Dick. One 
scene wonder: Den trepat- 
tede luder. 


Superman IV 

Superman IV: The Quest for 
Peace, UK 1987. Instruktion: 
Sidney J. Furie. 

Skuffende, sjusket produ- 
ceret efterfølger til de tre 
foregående Superman-film. 
Dengang, jeg så IV, lagde 
jeg nu knap så meget mær- 
ke til dette som til den ulo- 
giske handling. Det kom- 
mer aldrig i spil, at Super- 
man og Nuclear Man (næs- 
ten) er den samme person 
og Superman udsletter sin 
klon-bror til slut uden at 
vise samvittighedsnag. Når 
alt er sagt, med fejl og 
svagheder lagt på bordet, 
så udfylder Christopher 
Reeve stadig naturligt rol- 
len som Manden af stål, 
med vanlig charme og ele- 
gance. Det er til gengæld 
også filmens eneste styrke. 


Hjertets jukeboks 


af Henrik Larsen 


Redaktørens uindfrie- 
de ambitioner for Ob- 
skuriøst tæller mange 
emner. Et af dem er 
”musikbladet”. Nok 
skrev jeg om heavy- 
rock og festivalminder 
i hhv. Obs 7/8 og 9, 
men et egentlig tema- 
nummer er det aldrig 
blevet til. Jeg har væ- 
ret ude at købe en 
masse albums, lyttet til 
dem, scannet plade- 
omslag, taget notater, 
udfærdiget lange lister 
over hotte og ”vigtige” 
sange — men en liste 
alene gør ingen artikel. 
Det er svært at skrive 
om sin musiksmag. 
Jeg har gjort flere for- 
søg gennem årene, 
her er et af dem. 


Hvordan fortælle om min 
musik? Ideer til indfalds- 
vinkler har det ikke skortet 
på. Der var den oprindelige 
lyd kontra remastering. 
Sange, jeg huskede fra 
radioen. Albums, som hav- 
de gjort et stort indtryk på 
mig i opvæksten. Dis- 
kografiske spotlights på 
Black Sabbath og Judas 
Priest. Kassettebånd som 
samlerobjekt og så videre. I 
det følgende plukker jeg 
lidt her og der fra bunken 
af notater, i en fortælling 
om en musikalsk opvækst i 
tre faser. 


FASE 1 (1967-1983) 


Jeg var sen til at udvikle en 
musikalsk identitet. Som 
ældste af fire børn havde 
jeg ingen større søskende 
til at inspirere mig; ingen 
storebrors pladesamling at 
nasse på. Mine forældre var 
(som omtalt i Obs 12) kul- 
turelt gammeldags. Rock- 


musik var bandlyst i vores 
hjem. Harmløs pop i ra- 
dioen kunne lige gå an, når 
min mor havde en god 
dag. Min far lå inde med en 
samling af støvede 78'er 
plader, revyviser og den 
slags, som han gemte i sin 
kælderhule og ikke sagde 
mig det fjerneste. Hvis jeg 
ville orientere mig i tidens 
populære musik, måtte det 
ske udenfor hjemmet. 


Jeg lyttede hos kammera- 
ter, til fester og andre ste- 
der, hvor jeg var ude blandt 
andre mennesker. Men jeg 
kunne ikke tage oplevelsen 
med hjem. Jeg savnede at 
kunne lytte privat, for mig 
selv. Hver gang jeg vandt 
en lille sejr, opstod en ny 
forhindring. Da jeg omsider 
(ca. 1980-81), efter lang 
bearbejdning af mine for- 
ældre, fik foræret en kas- 
setteafspiller, var den uden 
radio. Jeg måtte så i hem- 
melighed optage fra famili- 
ens radiobåndoptager, med 
de potentielle konfrontatio- 
ner, dette indbar. Da jeg 
endnu senere fik foræret et 
kompakt stereoanlæg, var 
det uden stik til hovedtele- 
foner. Så meget for privat- 
liv. Jeg turde aldrig lytte på 
andet end meget lavt lyd- 
niveau, for min mor havde 
hørelse som en flagermus. 
Det var en evig nervekrig. 


Hvad startede min interesse 
for pop og rock? Hvor? 
Hvad begyndte det med? 
Noget, jeg hørte i radioen, 
velsagtens. Eller musikti- 
men i skolen. Hos min sko- 
lekammerat Niels lyttede 
jeg til Linie 3 live albummet 
Nej — den anden! (1980) og 
Eddie Skoller live albummet 
Hugo — og de andre (1979). 
Jeg syntes, Skoller var ski- 
deskæg. Synd, manden 
aldrig rigtig fik fornyet sig. 


Jeg er tæt på at tro, at 
ABBA var det første band, 
jeg blev bevidst om. De var 


ikke bare noget udefineret 
musik, jeg tilfældigvis hør- 
te. Der blev spillet ABBA 
overalt omkring mig, til 
klassefester og i radioen 
hjemme, når jeg kunne 
snige mig til at sidde ved 
den. Spredte glimt fra dage 
ved radioen: Rod Stewards 
hæse hymne ”Sailing” 
(1975). Den sydafrikanske 
pigegruppe Cloud med 
"Substitute” og ”Save 
Me"(1978). Supertramp: 
"The Logical Song” (1979), 
David Bowie: "Heroes” 
(1977), The Motors: ”Air- 
port” (1978), Suzi Quatro: 
"The Race is On” (1978), 
Paul Simon: ”Late In The 
Evening” (1980), The Be- 
atles: "Help!" (1965), Boney 
M: "We Kill The World 
(Don't Kill The World)” 
(1981, en ukarakteristisk 
dyster sang om domme- 
dag, ødelagt af et vammelt 
barnekor til slut). 


Hvad mere? Electric Light 
Orchestra eller ELO som vi 
kaldte dem: "Twilight" 
(1981). Jeg elskede ELO. 
Olivia Newton-John: ”Phy- 
sical” (1981), Sheena Eas- 
ton: ”For Your Eyes Only” 
(1981) — titelsangen til en 
af kun to Bond film jeg fak- 
tisk så i biografen som 
knægt. (Den anden var The 
Spy Who Loved Me.) Otta- 
wan: ”Hands Up (In The 
Name of Love)” (1981), 
Bucks Fizz: ”The Land of 
Make Believe” (1981), Roxy 
Music: ”Jealous Guy” 
(1981), Gerry Rafferty: ”Ba- 
ker Street" (1978) (jeg troe- 
de naivt, at sangen handle- 
de om Sherlock Holmes), 
Robert Palmer: "Some Guys 
Have All The Luck” (1982). 
Dixie Dregs: ”Ice Cakes" 
(1978) spillet på en varm 
sommerdag. 


I 1982 flyttede familien fra 
Nordsjælland til Nordvest- 
sjælland. Jeg var 15 år og 
havde lært at huske titlerne 
på den musik, jeg hørte. 


Jeg begyndte at købe fær- 
digindspillede kassette- 
bånd. Michael Hardinger, 
Roxy Music, ELO, The Be- 
atles. Barndommens helte 
som dog gradvist måtte 
vige for de nye impulser. 
Punk, new wave, hard rock, 
underlige toner, filtreret 
gennem radioen, med dens 
nøje afmålte grænser for 
det anstændige, men sta- 
dig nok til at jeg tog notits. 


The Buggles sang om ra- 
diostjernes død og om at 
leve i plastikalderen på 
"Video Killed The Radio 
Star" og ”Living in a Plastic 
Age” (1979). I dag obskure 
navne som New Musik og 
Moon Martin leverede sære 
synth-visioner med hhv. 
"This World of Water" 
(1980) og "X-Ray Vision” 
(1982). Kim Wilde, der var 
startet som en rap gadetøs 
gav den nu som isjomfru 
på "View from a Bridge” og 
"Cambodia" (1982). Ry Co- 
oder forvirrede sine fans 
med bip-bip lyde og halv- 
hjertet rap på "UFO has 
landed in the Ghetto” 
(1982). Falco gav mig det 
øgenavn, der fulgte mig 
mange år fremover med 
"Der Kommissar” (1981). 
Kammeraterne i skolen syn- 
tes, jeg var en rigtig "kom- 
misssar”; det hang ved og 
blev forkortet til "Zar". Der 
var Laurie Anderson med 
”O Superman (for masse- 
net)” (1981), Napoleon XIV: 
"They're Coming To Take 
Me Away, Ha-Haaa!” (1966, 
langt forud for sin tid), 
Secret Service: ”Flash in the 
Night” (1982), Icehouse: 
”Hey Little Girl" og ”Street 
Café" (begge 1982) og 
Toto: ”Africa” (1982). Toto 
spillede musik så konformt, 
at det kunne have være 
maskinelt fremstillet, men 
gjorde det godt. 


Kate Bush skræmte mig fra 
vid og sans med "The 
Dreaming” (1982), da jeg 


hørte det første gang. I 
skolen anså vi F.R. David for 
lidt af en joke, med det 
ulastelige jakkesæt, solbril- 
ler og fimsede attitude, 
men der var nu noget ved 
franskmanden, når han 
sang "Words” (1982) og ”I 
Need You” (1983). Gazebo 
leverede dvælende, melan- 
kolsk pop med ”I Like Cho- 
pin” og ”Lunatic"” (1983). 
Mike Oldfields "Moonlight 
Shadow ”(1983) blev et 
kæmpehit og manden følte 
sig presset af pladeselska- 
bet til at gentage trylle- 
nummeret, hvilket resulte- 
rede i fotokopien ”Crime of 
Passion” (1983). Samme år 
som Oldfield sang Seba- 
stian om "80'ernes bohe- 
me” og om at få "couscous 
på Rue Fontaine”, hvilket jo 
lød en smule frækt på 
dansk. Moral: "Frosty 
Nights” (1983), et virkelig 
fedt new wave nummer — 
og dansk. Kan nogen huske 
Taco? En døgnflue med et 
1983 novelty hit: den 
gamle standard "Putting on 
the Ritz", udsat for Taco. 
Ekstremt pinlig — men på 
en sjov måde. 


Der var Saga: ”Scratching 
The Surface” (1983) og 
Pretenders: ”Thin Line 
Between Love and Hate” 
(1984). Rockwell var endnu 
en af døgnfluerne, men 
ikke uden talent. Michael 
Jackson leverede korsang 
på hans 1984-hit "Some- 
body's Watching Me" (som 
der også blev filmet en 
spøjs video til) og "Knife" 
(samme år) var en smuk 
ballade. Diskografisk note: 
Rockwells første og bedste 
album, Somebody's Watch- 
ing Me (1984), er bizart nok 
kun udgivet på cd i Syd- 
korea af alle steder. 


Videoen til Queen: ”Radio 
Ga Ga” (1984), med klip fra 
stumfilmen Metropolis, 
gjorde stort indtryk på mig. 
Eddy Grant: "Romancing 
The Stone” var et dejligt 
sommerhit i 1984; modsat 
hvad man kunne forvente, 
blev det ikke benyttet i fil- 
men af samme titel, bortset 
fra en kort instrumental 
passage. Sangen optrådte 
end ikke på det officielle 
soundtrack! 


FASE 2 (1984-1987) 


For nylig besøgte jeg 
Kalundborg. Jeg havde et 
praktisk ærinde i byen og 
benyttede lejligheden til at 
traske en tur ned ad ho- 
vedstrøget, Kordilgade. En- 
gang var dette den store 
nabo til Jyderup, et natur- 
ligt sted at tage hen. Jeg 
gik på Kalundborg Gym- 
nasium og blev student i 
1987. Jeg kom hos venner, 
jeg lagde penge i de lokale 
forretninger. Kalundborg 
var en vigtig del af mit 
nærmiljø. Jeg bor i Jyderup 
igen nu og alt er forandret. 
Den kommunale sammen- 
lægning af 2007 vendte op 
og ned på tingene. Vi er 
blevet del af Holbæk Kom- 
mune og Kalundborg er 
nærmest fremmed land. 
Jeg modtager dog stadig 
annonceaviserne for Ka- 
lundborg. Forretning er for- 
retning. 


En vandring i nostalgi som 
nægtede at indfinde sig. 
Jeg blev ikke glad, blot for- 
stemt ved at gense de go- 
de gamle steder. Lutter ca- 
feer, tøjudsalg og tomme 
butiksruder. Her var intet at 
komme efter. Ikke noget 
som helst. 


Så lukkede jeg øjnene og 
det var 1986 igen. Stedet: 
et storcenter på Kordilgade. 
Inde i centret ligger en pla- 
deforretning. Forretningen 
tilbyder som de øvrige i by- 
en et solidt udvalg af den 
hårde rock. Kalundborg er 
heavy land, byen har endda 
sit eget band i genren, He- 
ro. Jeg kan ikke gå ind et 
sted uden at finde stakke 
af albums med Saxon, Ac- 
cept, Deep Purple og AC/ 
DC. Hvad der ligger af mu- 
sikforretninger? Jeg har 
hverken navne eller gade- 
numre præsent, det er for 
længe siden. Men lad mig 
nu se. Kommer jeg fra 
gymnasiet, støder jeg først 
på en lille pladeimportør, 
på venstre side. Man skal 
op ad et trappetrin, når 
man kommer ind. Han er 
tynd, har moustache og lig- 
ner en disker. Experten på 
Kordilgade, venstre side 
oppefra; en stor, velassorte- 
ret forretning. Altid masser 


af kunder. En hjørne forret- 
ning, længere ude, tv-ring- 
en og overfor centret med 
dens egen biks. Og langt 
langt ude, der hvor byen 
næsten ender, ligger der en 
lille el butik med pærer og 
stik og en reol med støve- 
de kassettebånd. Der finder 
jeg en dag Rainbow Rising, 
det sidste Rainbow album 
med Dio, jeg mangler. 


Det er som sagt 1986 og 
jeg venter utålmodigt på 
Ozzy Osbournes nye al- 
bum, The Ultimate Sin. Jeg 
kommer lige fra undervis- 
ningen på gymnasiet. Må- 
ske pjækker jeg, det kunne 
ligne mig. Jeg håber: Må- 
ske er jeg heldig i dag. Nej, 
Ozzy er ikke kommet. I ste- 
det finder jeg til min for- 
bløffelse et opsamlingsal- 
bum med Rainbow, Finyl 
Vinyl. Flot dobbelt gatefold 
sleeve. Kendte ikke til dets 
eksistens forinden. Ingen 
annoncering. Intet internet. 


Nok om Kalundborg. I mine 
sidste hjemmeboende år 
havde jeg opnået en vis u- 
afhængighed. Probleme- 
rne forsvandt ikke; jeg valg- 
te at ignorere dem. Jeg 
hang ud med heavy rocke- 
re og skrev tekster til et 
band, Gefion. Jeg røg hash 
i smug. Jeg lyttede til tid- 
ens ekstreme musik, mere 
som oprør end fordi jeg e- 
gentlig brød mig om den. 
Senere fandt jeg ud af, at 
noget af det havde bliven- 
de værdi. I dag lytter jeg 


for min egen skyld, til hvad 
jeg har lyst til. Jeg hænger 
vist fast i fortidens musik- 
mønstre — og hvad så? Det 
er mit liv, min smag. 


Som firserne skred frem 
lyttede jeg til stadig mindre 
eftermiddagspop og stadig 
mere aften rock. P4 i P1, 
hvem kan huske ungdoms- 
fladen om søndagen? Det 
var dengang, radioen tog 
sin public service rolle al- 
vorligt. Dengang, man gav 
sig tid til at trække vejret, 
til eftertanke. Det blev spil- 
let alternativ desperado- 
rock med The Gun Club: 
"Walking with the Beast” 
(1984), goth rock med Si- 
ouxsie & The Banshees: 
"Overground" (1984) (Thorn 
versionen) og klæbrig gui- 
tarballade med Scorpions: 
”Still Loving You” (1984). 
Bortset fra P4 og reservatet 
Cement-mix (Katrine Ring, 
hvor er du i dag?) var ra- 
dioens tunge metal stort 
set begrænset til ballader. 
Europe. Foreigner. Z.Z.Top, 
hvis det gik højt. Det var 
ok, jeg havde mine plader 
og mixbånd. 


Studieværterne i min ung- 
dom havde en vis selv- 
stændighed i udvalget og 
skulle ikke bare smække et 
sikkert hit på, efter diktat 
ovenfra. Ikke hver gang, i 
hvert tilfælde. Det kunne 
være en b-side som Alan 
Parsons Project instrumen- 
talnummeret ”Pipeline” 
(1984). Et røvkedeligt pro- 





gram som Fiskeritidende 
(eller hvad det nu hed) 
kunne finde på at spille 
Roxy Music: ”More Than 
This” (1982). Jeg husker, det 
var midt på sommeren. 
Mens min familie slikkede 
sol i haven, sad jeg inden- 
dørs, bøjet over et æld- 
gammelt radiomøbel og 
lyttede til snak og musik. 
Hvad der senere, i den 
bedste sendetid, fik en P3 
studievært, til at sætte et 
nekrofilt gysernummer på 
med Alice Cooper: ”I Love 
The Dead” (1973), må gu- 
derne vide. Men det var en 
varm dag. 


Som sagt, der var radio til. 
Husker et et eller andet 
hyggehjørne-aftenmagasin, 
hvor studieværten sad og 
hev underlige plader frem 
og snakkede indforstået løs 
om dem. Værten den be- 
stemte aften var helt vild 
med studieprojektet This 
Mortal Coil og deres speci- 
elle stil, med spøgelsesagti- 
ge vokaler og lag-på-lag af 
ambient lyd. Han spillede 
”Holocaust” (1984) og "The 
Jeweller" (1986). 


Metallica: Kort efter Cliff 
Burtons tragiske død brag- 
te radioen et mindepro- 
gram om ham og spillede, 
"Welcome Home (Sanata- 
rium)" og "Damage Inc.” 
(begge fra hovedværket 
Master of Puppets, 1986). 
Bandet blev aldrig det sam- 
me igen. Gary Moore & Phil 
Lynott var på Det elektriske 
barometer i P4 med "Out in 
the Fields” (1986), kort før 
Lynotts triste død. Moore 
selv lagde heavy solo på 
ATTACK mix udgaven af 
"Warriors of the Wasteland” 
(1986) sammesteds; Frankie 
Goes To Hollywood gik 
kæmpende ned. Husker du 
intro-jingle til PA magasinet 
Tværs? Det var den første 
bid af Echo & The Bunny- 
men nummeret "Silver" 
(1984). I hvert tilfælde i min 
tid. Iggy Pop udgav firserne 
bedste David Bowie album 
i 1986, Blah Blah Blah, med 
den fede single "Cry for 
Love”. Bowie havde produ- 
ceret og skrevet; hans egne 
ting fra perioden er noget 
lort. The Stranglers var 
konger på Det elektriske 


baromenter, til de måtte 
smides af, med den smukke 
"Always the Sun” (1986). 
Skulle der en rigtig main- 
stream sjæler på, var U2 og 
"With or Without You” å- 
rets valg i 1987. Selv rap- 
pen anslog bløde toner 
samme år, med LL Cool J: ”I 
Need Love”. 


FASE 3 (1988-1996) 


Og så flyttede jeg hjemme- 
fra, et frit menneske, på 
papiret i det mindste, i sø- 
gen efter nye interesser. Nu 
kunne jeg lytte til min mu- 
sik på det lydniveau, den 
fortjente. Rock 'n' roll. 


Jeg så The Sandmen live i 
Herning 1991. "House in 
the Country” og deres 
cover af "Spanish Castle 
Magic”. Sam Mitchells fur- 
rede, hærgede fjæs og fede 
guitar soli. Herning? Ja, mit 
ophold på Herning Høj- 
skole (siden hen lukket), 
foråret 1991, var et forsøg 
på at blive mere social, 
blende ind med folk. Det 
gik stik modsat. Jeg og en 
håndfuld andre gutter fra 
billedlinjen legede kunstne- 
re, kaldte os ”De autorise- 
rede”, med visitkort og det 
hele og tænkte store tan- 
ker. Vi fik sparket vores læ- 
rer ud; han var lidt af et 
fjols, men vi var nu heller 
ikke for gode. Jeg sad ger- 
ne oppe på atelieret, mut- 
ters alene, og malede, når 
jeg da ikke slentrede rundt 
i Herning by (pæn gåaf- 
stand fra højskolen) og fis- 
kede mærkeligt vinyl op fra 
tv-butikkernes tilbudskas- 
ser. Electronic, Joy Division, 
The The, Nick Cave and the 
Bad Seeds, Dead Can Dan- 
ce, Loop, The Fall, The Mo- 
dern Lovers, The Fall, Sort 
Sol, Miles Davis, Neil Yo- 
ung. Måske passerede jeg 
Jesper Mørch på gaden. 
Jeg malede og drak rødvin 
i litervis. Alle malerierne på 
nær eet er gået tabt. 


Jeg lyttede til Sonic Youth i 
de år, til Einsturzende Neu- 
bauten - mest for at være 
hip, men Haus der Lige 
(1989) er stadig god, Hus- 
ker Du, The Pixies, Gun 
Club og så videre. Jeg op- 


dagede Robyn Hitchcock, 
Tom Waits, The Sugarcu- 
bes. Paisley underground 
navne som Green on Red 
og Dream Syndicate. Jeg 
gik i Snog Rock og Sex 
Beat Records og læste Me- 
lody Maker, Garageland og 
NME. Jeg tabte interessen 
for den tunge rock. Købte 
Metal Hammer af gammel 
vane og et album i ny og 
næ, nogle år endnu, men 
festen var forbi. Celtic Frost 
samlingen Parched With 
Thirst And Dying Am I 
(1992) var vist det allersid- 
ste suk. Jeg gad ikke mere. 


Indtil jeg gad igen. Det er 
blevet noget hængende fra 
alle faser som det jo sker. 
Jo, jg vender skam bunken 
af og til. Jeg genopdager, 
lader mig overraske. For- 
leden sad jeg i toget og 
lyttede til Sugarcubes al- 
bummet Life's Too Good 
(1988) som seriøst er det 
eneste Bjork som et men- 
neske har brug for, hun 
blev aldrig bedre, den lille 
islandske trold og pludselig 
går det op for mig, at jeg 
er fugtig i øjenkrogene, for- 
di hun synger så smukt og 
jeg bliver ellers aldrig fug- 
tig i øjenkrogene, måske 
undtagen, når jeg støder 
tåen mod et hårdt møbel 
eller skræller løg! 


MTV var en musikkanal 
dengang og jeg så mange 
fede videoer så som Tracy 
Chapman: ”Fast Car" (1988), 
The Church: ”Under The 
Milky Way” (1989), et gen- 
opstandet Television med 
”Call Mr. Lee” (1992), Gar- 
land Jeffreys: ”Hail Hail 
Rock 'n' Roll” (1992), Red 
Hot Chilli Peppers: "Under 
The Bridge” (1992), The 
Cranberries: "Zombie" 
(1994), Rollins Band: ”Liar” 
(1994) (den med Rollins 
som Superman, Clark Kent 
OG Djævlen), tosserne KLF 
og Tammy Wynette med 
"The Justified and the An- 
cient” (1991), Shakespears 
Sister: ”Stay” (fra Hormo- 
nally Yours, 1992)… osv. 


Hen mod af slutningen af 
90erne gik jeg i stå, musik- 
alsk. Det skete ligesom ba- 
re og jeg kom aldrig rigtig 
med på beatet igen. Min 


musiksamling af i dag er 
overvejende en rekonstruk- 
tion, med tilføjelser, af ung- 
dommens. Det har jeg det 
for så vidt ok med, men 
sidder da nogen gange og 
filosoferer over, hvordan 
det, jeg stadig betragter 
som frisk, fordi jeg var der 
selv, på stedet, dengang, da 
tingene var hotte, i virkelig- 
heden er stinkende gam- 
melt og irrelevant. 


Når den slags tanker ban- 
ker på, bliver jeg en smule 
trist til mode. Alder, tid og 
alt det der. Folk er også 
begyndt at falde fra. Selv 
en heavyrocker holder ikke 
evigt. Ronnie James Dio, 
den lille mand med den 
store stemme. Jon Lord. 
Clive Burr. Jeff Hanneman. 
Gary Moore. Judas Priest 
guitaristen K.K. Downing er 
gået på pension og Rob 
Halford har mistet stem- 
men. Malcom Young lider 
af demens. Gene Simmons 
erklærede for nylig rock- 
musikken død, i et intervi- 
ew med magasinet Esquire. 
Nå, han siger så meget. 


Det er blevet hip at samle 
vinyl og jeg kunne have 
tjent kassen på de ting, jeg 
bare delte ud af cirka 1994. 
Sket er sket og jeg går ikke 
tilbage. Jo, det var smadder 
hyggeligt at ligge i sengen 
med et gatefold-sleeve de- 
signet af Hipgnosis og et 
tekstark, hvor man faktisk 
kunne læse teksten. Bag- 
siden af medaljen var ma- 
set med pickup'en, med 
støv, skidt og skrat og jeg 
gider ikke mere. Jeg samler 
på cd'er som også er gået 
hen og blevet noget gam- 
melt noget, men ikke old 
skool, bare old hat. For 5-6 
år siden gjorde jeg et for- 
søg på nyorientering. Be- 
søgte en musikforretning 
som siden hen er gået kon- 
kurs, købte løs, lyttede og 
smed ud igen som en god 
lille forbruger. Noget blev 
der tilbage: Death Cab for 
Cutie, Fleet Foxes, Gold- 
frapp, Vampire Weekend. 
og måske lister jeg ud af 
hulen og checker igen om 
et årti. Selvom den sidste 
fysiske butik nok har lukket 
og slukket til den tid. 


Fladmast 


af Joachim Larsen 


Den dynamiske spænd- 
vidde i musikkens lydstyr- 
ke overgår ethvert medi- 
ums tekniske begræns- 
ninger. Intet medium kan 
lagre musikken uden at 
forringe den, men formå- 
let med at bearbejde mu- 
sikken til en lagerbar 
form har tilsyneladende 
ændret sig kraftigt i de 
senere år. 


Hvor musikken før i tiden 
blev bearbejdet for at kom- 
pensere for, at folk ikke hav- 
de råd til at købe musikan- 
læg af acceptabel kvalitet, er 
vi i dag trods vores ubegræn- 
sede købeevne gået i den 
modsatte grøft. Musikkens 
kvalitet har mistet sin betyd- 
ning. Så længe klaveret spil- 
ler højt nok…er vi glade…og 
ligeglade. 


Hvis den svageste og den 
kraftigste tone begge skal 
gengives på en optagelse, 
skal de øvrige toner ligge 
inden for de to yderpunkter. 
Det lyder indlysende. Det er 
imidlertid ikke indlysende, 
hvordan de øvrige toner skal 
ligge på den dynamiske 
spændvidde. Lydstyrke måles 
i Decibel (dB), og det er på 
en logaritmisk skala. For at 
fordoble lydstyrken skal det 
indgående signal forøges 
med en faktor på cirka kva- 
dratrod 2. 


Musikerens opgave er at 
videregive de følelser som 
bor i musikken. Dette kan 
gøres ved temposkift, men 
oftest er det ændringer i lyd- 
styrken, som har størst indfly- 
delse på vores sindsstem- 
ning. Uden følelser dør mu- 
sikken og bliver til larm. 


I tiden hvor musikken blev 
lagret på analog medier, 
kæmpede musikbranchen 
med at trække lydstyrken op 
over baggrundsstøjen. En 
hver som har lyttet til en 
shellakplade ved, at musikken 
forsvinder i nålestøj under de 
svage passager. Da lytteren 


endnu sad med hovedet i 
grammofontragten, var det et 
uløseligt problem, men da 
musikken kunne forstærkes 
elektrisk, kunne lytteren skru- 
e op for lydstyrken. Det enes- 
te problem var kun, at nåles- 
tøjen også blev forstærket. 
Løsningen blev, at pladepro- 
ducenten kompenserede for 
pladens naturlige egenstøj 
ved at skrue op for musikken 
under indspilningen, så de 
svage passager kom op over 
dette "gulv". Derved opstod 
et nyt problem. 


Hvis man forestiller sig en 
ren lyd, så kan den tegnes 
som en bølge, som svinger 
symmetrisk op og ned over 
en akse. Under ideelle for- 
hold er det en sinuskurve og 
udtrykker et fuldt udstyret 
signal. Hvis det indkomne 
signal hæves yderligere, vil 
det blive kraftigere end la- 
germediet tillader, og der 
opstår forvrængning. Man 
taler om, at signalet klipper. 
Den fine bølge får nu klippet 
top og bund af. Jo mere lyd- 
styrken overstiger det accep- 
terede niveau, desto mere 
klippes af bund og top. Bølg- 
en bliver først savtakket, fir- 
kantet og til sidst en massiv 
blok af statisk støj. Plade- 
producenten kan derfor ikke 
nøjes med at hæve volumen 
op over pladestøjen uden 
også at dæmpe toppen af 
signalet. Forskellen mellem 
stilhed og maksimal volumen 
skal mindskes for at rumme 
musikkens dynamik, og med 
ét er musikken manipuleret 
og trykket sammen: Musik- 
ken er komprimeret! 


Kompressionen fungerede i 
gamle dage ved, at lydman- 
den sad ved kontrolpulten og 
skruede løbende op under de 
svage passager og ned under 
de høje. Det krævede en rolig 
hånd og at man kendte mu- 
sikken, så lydændringerne 
blev foretaget smidigt og 
ubemærket. Det skulle gøres 
fra masterbåndet til et nyt 
bånd i såkaldt real time, og 
hvis man lavede en fejl, skulle 
man spole tilbage og starte 

forfra. Senere udviklede man 
"auto-gain", som selv forsøg- 
te at hæve og sænke ved at 
måle på signalstyrken. I dag 
foregår det på computere, og 
hver lille bid af musikken kan 
ændres et utal af gange, ind- 
til den ønskede lydstyrke er 
opnået. Computeren har den 
evne, at den kan overskue 
hele optagelsen og derfor 
beregne yderpunkterne i vo- 
lumen, før kompressionsfor- 
holdene beregnes. Compu- 
teren kan i teorien udføre 
kompressionen meget ele- 
gant og umærkbart. 


Er det en høj pris at betale? 
Selvom vi trykker lyden sam- 
men i enderne, slipper vi for 
støjen i de høje passager og 
vi gengiver stadig alle toner. 
Desuden tager vi højde for, at 
folk måske lytter til musikken 
på en transistorradio i køkke- 
net. Den har så lille forstær- 
ker, at den slet ikke evner at 
skildre musikkens spændvid- 
de. Så hvorfor nøjes med at 
trykke volumen sammen i 
enderne? Hvorfor hjælper vi 
ikke de mennesker, som lytter 
til musikken på en transistor- 
radio eller et papkasseanlæg, 
som ikke kan spille de dybe 
toner særlig kraftigt? Hvorfor 
hæver vi ikke også bassen, 
når vi er i gang alligevel? 
Musik - og al lyd - kan opde- 
le i frekvensbånd. Det men- 
neskelige øre kan opfatte 
svingninger mellem 20 og 
20.000 Hz, men lydbølger op- 
fører sig ikke ens. Lave fre- 
kvenser dæmpes mindre end 
høje frekvenser over afstand. 
Det ved enhver, som har lig- 
get søvnløs, fordi andre i ej- 
endommen spiller høj musik. 
Det siges, at de store hvaler 
kan høre hinanden over man- 
ge hundrede kilometers af- 
stande, fordi de kommunike- 
rer med frekvenser på nogle 
få Hertz. Bassens tendens til 
at dunke overstiger enhver 
træthed. Eller er det nu så 
simpelt? Måske skyldes det 
pladeproducenterne, som gi- 
ver bassen et ekstra "boost"? 


Det er en god pointe. Bassen 
bliver ikke kun hævet for at 


kompensere for de svage for- 
stærkere, som faktisk har 
svært ved at forstærke dybe 
toner, fordi de kræver meget 
råstyrke af forstærkeren. Bas- 
sen bliver også hævet for at 
skabe musik, som skaber en 
anden stemning end al- 
mindelig lytteglæde. Bassen 
skaber "fredagsstemning" 
(foruden søvnløshed for 
nogle). 


Pladeproducenten kan ikke 
nøjes med at komprimere det 
samlede frekvensspektrum. 
Det kan også lade sig gøre at 
dele musikken op i frekvens- 
bånd og komprimere dem 
enkeltvis. Ønsker man endnu 
større frihed, kan man tage 
hver enkelt instrumentspor 
og komprimere dem i fre- 
kvensbånd og lægge det hele 
sammen til sidst og kompri- 
mere det igen. Der er ingen 
grænser. 


Ulempen ved kompression er, 
at instrumenterne ikke kun 
risikerer at træde lige meget 
frem i lydbilledet, men at 
man ikke længere kan høre 
forskel på et hårdt eller et 
blødt anslag på et klaver, en 
guitar eller en lilletromme. 
Musikken bliver følelsesløs 
og maskinel. 


Vi har penge nok i dag til at 
købe en forstærker, som kan 
klare mosten og pumpe 200 
Watt ud pr kanal til et par 
enorme gulvhøjttalere. Det er 
ting, som almindelige løn- 
modtagere ikke turde drøm- 
me om for 25 år siden. Vi 
hører ikke længere grammo- 
fonplader (ikke så mange af 
os i det mindste), og vi er 
sluppet af med mediernes e- 
genstøj. Behovet for at hæve 
lydstyrken over et minimum 
synes at være væk. Alligevel 
komprimerer vi musikken 
som aldrig før. Til sidst er den 
forvandlet til en hård klump. 


(Joachims artikel om den mo- 
derne masteringpolitiks for- 
bandelser skulle have indgået 
i det aldrig realiserede musik- 
tema-nummer. Se også næste 
artikel. Redaktøren) 


De kære kassetter 


af Henrik Larsen 


Min første spæde mu- 
siksamling som knægt 
var på kassettebånd. 
For ret nylig tog jeg 
samleriet op igen. Af 
kassettebånd, altså. 
Endnu et af de mange 
emner, jeg ville have 
skrevet om i bladet, 
men ikke nåede læng- 
ere med end en over- 
skrift og nogle løst 
nedkradsede noter. På 
tide at gøre arbejdet 
færdigt. 


For fire-fem år siden var jeg 
nået så langt, det var muligt, 
med at rekonstruere ung- 
dommens heavy rock sam- 
ling. Det vil sige muligt 
indenfor mine økonomiske 
rammer (som var bedre 
dengang) og indenfor de 
tekniske begrænsninger, jeg 
havde sat for mig selv, nem- 
lig cd mediet eksklusivt. Jeg 
orkede ikke at rode med vi- 
nyl mere. Dette efterlod mig 
med nogle irriterende hæng- 
epartier. Dels led flere af mi- 
ne cd albums under en hårdt 
pumpet remastering lyd og 
jeg havde enten ikke råd til 
at opkøbe de meget gamle 
og sjældne originale cd'er, 
eller det pågældende album 
eksisterede simpelthen ikke 
på cd i den udgave, jeg var 
vokset op med. Dels var der 


»VEEP BIS 


en håndfuld albums som al- 
drig var blevet udgivet på cd, 
i nogen udgave, overhove- 
det. Det gjaldt især genreop- 
samlinger med flere kunstne- 
re (various artists). Her kunne 
jeg nok pusle en hjemmela- 
vet udgave af albummet 
sammen ved at inddrage en 
satans masse spredte kilder. 
Men det ville blive dyrt, be- 
sværligt og alligevel ikke fø- 
les tilstrækkelig ”autentisk”. 
Der var også problemet med 
”alternative” versioner af 
sange som stadig efter alle 
disse år ikke lod sig opdrive 
på cd mediet. 


Jeg nægtede at give op. En 
aften eller nat sad jeg og 
søgte på nettet, i et desperat 
håb om at falde over en ob- 
skur cd udgivelse, der måske, 
mod al forventning, fandtes, 
men kun var udgivet i et 
fjernt land som Argentina 
eller Sydkorea. Jeg tror, det 
drejede sig om Speed Kills — 
The Very Best in Speed Metal 
(1985). Jeg ledte på ebay, jeg 
ledte på gemm, på discogs. 
Og et eller andet sted, i en 
dunkel afkrog af det store 
net, dukkede der et kassette- 
bånd op. Ikke noget østeur- 
opæisk pirat-tjald, nej, en 
ægte, kommercielt udgivet 
kassette. Den mulighed hav- 
de jeg slet ikke overvejet! 


Min let ramponerede Onkyo 
kassetteafspiller, købt 1995, 
stod stadig i et hjørne af ar- 


bejdsværelset. Jeg havde ikke 
brugt den siden jeg overførte 
nogle private optagelser med 
mine heavy rock venner fra 
øvelokale-dagene til compu- 
teren. Det ville være nemt 
nok at kopiere et bånd, for- 
udsat, at det var i hæderlig 
stand — og jeg turde knap 
nok håbe, det var tilfældet, 
efter alle de år. Jeg tænkte 
på alle mine egne kommerci- 
elle bånd som et for et var 
røget ud, fordi jeg bogstave- 
lig talt spillede dem sønder 
og sammen. Men hvorfor ik- 
ke forsøge? En chance er en 
chance. Godt så. 


Jeg købte båndet og fik det 
overført med held. Hurra! 
Det blev begyndelsen til en 
genopdagelsesrejse, der va- 
rede et par år, indtil den 
gamle afspiller desværre gav 
sig til at skrante og stadig 
oftere gav et output med u- 
balance mellem kanalerne — 
og rensning af tonehoveder- 
ne var uden effekt. Nu er den 
pakket af vejen igen. Jeg 
havde dog nået at overføre 
næsten alt det indkøbte — 
den stolte ejer af en fin lille 
retro-samling på hjemme- 
brændt cd — og de originale 
kassetter med ægte vintage 
omslag at studere, imens jeg 
lyttede. Ikke kun heavy rock, 
nej, også albums som Roxy 
Music: Greatest Hits (1977), 
John Cale: Caribbean Sunset 
(1984), Moon Martin: Myste- 
ry Ticket (1982), Secret Ser- 


vice: Cutting Corners (1982). 
men det var unægtelig den 
tunge rock som dominerede 
indkøbene. Zoetrope: Am- 
nesty (1985), Overkill: Taking 
Over (1987), Iron Maiden: Li- 
ve After Death (1985) med 
alle fire album-sider, Anthrax: 
I Am The Law kassette-single 
(1987), opsamlinger som 
From The Megavault (1985), 
Brute Force (1980), Monsters 
of Rock (1980) m.fl. Skønt at 
kunne høre musikken som 
"den var” i min ungdom, og- 
så selvom gengivelsen af og 
til var ulden, eller med for- 
vrængning, for sådan lød det 
jo dengang. Den lille kasset- 
te, der kunne - når ikke man 
forventede for meget. 


Det var egentlig planen at 
anmelde en hel buket af kas- 
settebånd, men pladsen tilla- 
der kun et par stykker, så her 
er to titler, det især har glæ- 
det mig at genhøre. 


Various: Speed Kills - The 
Very Best in Speed Metal 
Music For Nations, 1985 


Der kom i alt seks Speed Kills 
opsamlinger mellem 1985 og 
1992. De tre første er af u- 
ransagelige grunde aldrig 
udgivet på cd - og det er 
naturligvis netop de tre som 
er værd at eje. Er nr. 2 og 3 
super fede, er det allerførste 
legendarisk. Speed Kills - The 
Very Best in Speed Metal 





skærer igennem til det som 
er hot, sker her og nu, med 
minimalt fyld. 


Hallow's Eve: ”Metal Mer- 
chants” 

Et ret middelmådigt band, 
dog ikke uden talent. Dette 
var nok deres mest iørefal- 
dende nummer. 


Exodus: ”A Lesson In Vio- 
lence” 

Kirk Hammets gamle band 
skulle aldrig opnå samme 
popularitet som Metallica og 
det er synd, for Bonded by 
Blood som dette nummer er 
hentet fra er fuldt på højde 
med Kill' Em All. (At Exodus 
så ikke formåede at tage det 
næste evolutionære skridt er 
en anden historie.) "A Lesson 
In Violence” er et klassisk 
stykke proto-thrash. 


Destruction: ”Bestial Inva- 
sion” 

Whatever. Jeg har aldrig 
været fan af Destruction. Jeg 
finder deres stil trættende 
og kedelig. Modsat kolleger- 
ne i Kreator og Sodom synes 
jeg ikke, de voksede kunst- 
nerisk med tiden. 


Bulldozer: ”Insurrection Of 
The Living Damned” 

Jeg kender absolut intet til 
dette band. Ok nummer. 


Metallica: ”Fight Fire With 
Fire” 

I 1984 præsenterede Me- 
tallica med albummet Ride 
The Lightning heavy scenen 
for Den Nye Lyd. Året for- 
inden skabte Kill' Em All o- 
verskrifter, men dette var in- 
tet mindre end et paradig- 
meskift. NWOBHM bølgen 
(bands som Saxon og Iron 
Maiden) havde kulmineret. 
Der var nogle bands som 
spillede lidt hurtigere og me- 
re beskidt, man kaldte det 
"speed metal”, en løst og 
bredt favnende betegnelse, 
senere afløst af thrash metal 
(meget forenklet!); disse 
bands tog nu over med en 
ny bølge og forrest gik Me- 
tallica. "Fight Fire" er et klas- 
sisk eksempel på deres an- 
vendelse af kontrast mellem 
akkustiske passager og totalt 
tonsende riffs. 


Slayer: ”Evil Has No Boun- 
daries” (Live) 

Slayers fulde potentiale var 
langt fra realiseret. Her er de 
stadig meget påvirket af Ve- 
nom på den ene side og Iron 


maiden og Judas Priest på 
den anden. Jeg foretrækker 
metal med melodi, ikke bare 
en bunke vilde riffs, så jeg 
har aldrig været den store 
fan og regner f.eks. Reign in 
Blood (1986) for vildt over- 
vurderet. Hell Awaits (1985) 
er dog en nostalgisk favorit 
og både South of Heaven 
(1988) og Seasons in the 
Abyss (1990) viste en mo- 
denhed, der må respekteres. 


Possessed: "Pentagram" 
Alt for unanceret, afgjort 
ikke min kop te. Possessed 
spillede tidlig death metal, 
snarere end speed. 


Exciter: ”Riders From Dark- 
ness” 

Canadisk band som aldrig 
nåede helt til tops, trods en 
pæn stak albums. Ok. 


Venom: ”Black Metal” (New 
Version) 

Venoms stjerne var falmet 
efter et middelmådige album 
Possessed (1985). Fans af 
den beskidte heavy krævede 
nu musik, der både var rå og 
teknisk velfunderet - og Ve- 
nom, der dybest set var ama- 
tører, faldt her pladask på 
røven. Bandet formåede dog 
at forlænge deres femten 
minutters berømmelse med 
et hav af raritets-opsamling- 
er gennem resten af årtiet. 
Genindspilningen af klassike- 
ren "Black Metal” er en af 
disse arkivalske godbidder. 


Voivod: ”War And Pain" 

Det canadiske band havde 
et stykke vej igen til cyber- 
thrash klassikerne Killing 
Technology (1987) og Di- 
mension Hatråss (1988), for 
ikke at tale om prog-metal 
fasen 1989-93. "War And 
Pain” er et ok nummer, men 
ikke særlig originalt. 


Megadeth: "Rattlehead”" 

Den evige frække lillebror 
til legenden Metallica. Riff- 
meister Dave Mustaines de- 
but Killing Is My Business 
(1985) var elendigt produce- 
ret, men musikken holder og 
”Rattlehead” er et herligt e- 
nergisk nummer. 


Celtic Frost: ”Into The Crypts 
Of Rays” 

Denne brutale skæring har 
altid været en af mine favo- 
ritter. Celtic Frost var bly- 
tunge i riffet og kompense- 
rede for en mangelfuld tek- 
nisk kunnen med tonsvis af 


attitude. Lige fra første færd 
tog de sig selv 200% seriøst, 
skrev avancerede tekster og 
garnerede deres albums med 
artwork af høj kvalitet. 


Various: Metal Concussion 
Bandit Records, 1985 


Metal Concussion er en ud- 
givelse, der stinker langt væk 
af fidus. Musikalsk en stilis- 
tisk rodebutik, hvor hoved- 
parten er de facto public 
domain numre eller i hvert 
tilfælde prisbillige i licens, et 
totalt amatøromslag (lysvio- 
let!) og på et selskab som 
ingen har hørt om før eller 
siden. Ikke at samlingen er 
ganske uden charme. Mod- 
sat Speed Kills som jeg kun 
havde i uddrag på mixbånd, 
ejede jeg faktisk et vinyl ek- 
semplar af Metal Concussi- 
on og nåede at spille det 
mange gange, indtil det end- 
te samme vej som resten af 
min heavy samling: hoved- 
parten byttet væk og resten 
stjålet under et indbrud på 
mit kollegieværelse i 1989 
(tyven rendte også med min 
pibesamling). 


Hanoi Rocks: ”Malibu Beach 
Nightmare" 

Finsk glam-metal band, der 
måske huskes mest for det 
tragiske biluheld i 1984, der 
dræbte deres trommeslager. 
Nummeret her er fra album- 
met Back To Mystery City 
(1983) og har herlig party 
stemning. 


Metallica: "”Trapped Under 
Ice" 

Metal Concussion udmær- 
ker sig (om ikke andet) ved 
at høre til den lille håndfuld 
af opsamlinger fra firserne 
med bidrag af Metallica. In- 
teressant valg af en overset 
skæring fra Ride The Light- 
ning, et "deep cut" som det 
hedder på engelsk. 


Venom: ”Black Metal" 
Originalen, fra 1982-album- 
met af samme navn. 


Black Sabbath: "War Pigs” 
Opsamlingen går efter det 
sikre her. Et fedt nummer, der 
imidlertid er blevet antologi- 

seret til døde. 


Motorhead: ”"Motorhead" 
Fra det tidlige album On 
Parole (1977) som bandet 
siden ikke ville kendes ved 
og som, hvis jeg husker rig- 


tigt, blev udgivet mod deres 
vilje. Det er stadig umisken- 
deligt Motårhead. 


Gary Moore: ”Back On The 
Streets” 

Titelnummeret fra Moores 
1978-solodebut. 


Accept: ”Shake Your Heads" 
Igen en halvobskur skæring 
fra et kendt album, her 
Restless And Wild (1983), 
efter min mening Accepts 
mest helstøbte værk. 


Marseille: "Open Fire” 
Øh... pas. 


Waysted: "Won't Get Out 
Alive" 
Også her er jeg blank. 


Thor: "Thunder On The 
Tundra" 

John Mikl Thor, canadisk 
bodybuilder og rocksanger, 
var et ret corny indslag på 
heavy scenen, med sit Conan 
the Barbarian Wrestler image 
og simple, men yderst bom- 
bastiske sange. Skæringen 
her som blev et hit (!) er fra 
albummet Only The Strong 
(1985) og i grunden ganske 
charmerende. 


Jaguar: "Axe Crazy” 

1982-singlen fra et talent- 
fuldt britisk heavy metal 
band, der aldrig nåede til 
tops. Fint stykke kult. 


Judas Priest: "Never Satis- 
fied" 

Priest var stadig et solidt 
trækplaster i 1985 (album- 
met Turbo året blev ret øde- 
læggende for renomeet). 
Problemet her er, at dette 
nok er Judas Priest. teknisk 
set… blot er det ikke firsernes 
nittebesatte metalguder med 
deres "Breaking The Law” og 
"You Got Another Thing Co- 
min'”, men et kvasi-psykede- 
lisk bands famlende halv- 
fjerdserdebut. Rocka Rolla 
(1974) er for så vidt ikke 
noget dårligt album, men det 
er meget lidt heavy og ”Ne- 
ver Satisfied”… må have væ- 
ret billigt i licens. Besynder- 
ligt valg til afrunding af en 
midtfirser-opsamling. 


P.S. Tak til Simon Hove Niel- 
sen for kassetterne med 
Black Sabbath, Slayer og 
Sepultura. En dag må jeg 
tage mig sammen og opdri- 
ve en ny båndoptager. Nyt- 
årsforsæt for 2015? 


Anders And & Co. minus 


Barks (næsten) 


af Henrik Larsen 


Jeg holder meget af 
Carl Barks. Manden var 
et geni. Men nogen 
gange kan jeg blive 
irriteret over en ten- 
dens jeg ser blandt 
samlere til stort set at 
forkaste alt andet end 
Barks fra de gamle 
Anders And & Co. bla- 
de. Dette er mit svar. 


I det følgende har jeg stø- 
vet et gammelt manuskript 
af som indkredser mine 
yndlingshistorier i "Anders 
And & Co.” 1968 til 1978. 
Bortset fra nogle få stikord 
manglede jeg at skrive 
kommentarer til de enkelte 
historier; disse er tilføjet i 
november 2014. 


Den oprindelige intention 
var helt specifikt at indek- 
sere historier tegnet af Paul 
Murry. Ud over Carl Barks 
var Murrys streg noget af 
det fedeste ved min barn- 
doms Anders And blade. 
Hans lange, fortsatte histo- 
rier, med historisk drama 
eller science fiction tema 
var elementært spændende 
læsning. Desværre findes 
der kun få og sjuskede 
Murry samlinger. Måske 
fordi han, modsat Barks, 
aldrig skrev historierne selv, 





men ”bare” var en tegner. 
Well, tænkte jeg. Lad os se, 
hvad der egentlig kom på 
dansk. 


Da først jeg kom i gang 
med at genlæse — nå ja, 
genlæse er så meget sagt. 
Genopdage? Et nyt blad var 
undtagelsen fra reglen i 
min barndom. "Anders 
And", det var noget, der 
kom til i små stakke ad 
gangen, når min far havde 
været i København og be- 
søgt antikvariaterne. Måske 
manglede omslaget, måske 
siderne i midten, og det 
slog sjældent fejl, at jeg 
kun fik en eller i bedste 
fald to dele af en fortsat 
historie i tre. Jeg måtte 
tage fantasien til hjælp for 
at udfylde hullerne. Derud- 
over læste jeg, hvor lejlig- 
heden bød sig, hos skole- 
kammerater, tandlægen og 
frisøren. Erindringen om, 
hvad jeg havde læst ude, 
falmede efterhånden, i 
modsætning til mine egne 
blade som jeg bogstavelig 
talt læste i stykker og den 
dag i dag husker rimelig 
godt. Så når jeg genlæser, 
er det en blanding af gen- 
kendelsens glæde, en gen- 
opfriskning af gamle mind- 
er og mild undren ved at 
læse en slutning på histori- 
en, hvor den indre cliff- 


hanger har dinglet i mere 
end 30 år, og de ”nye” dele 
nægter at sidde fast helt på 
samme måde. 


Jeg gav mig til at opkøbte 
”Anders And” i stor stil, fra 
omkring midten af nullerne. 
Mine forældre var døde og 
jeg havde noget, som skul- 
le udleves. Minderne om 
det, der morede mig som 
barn: Barks ænder, Murrys 
Mickey Mouse og Fedtmule 
og så videre. Det var godt 
og vel tyve år siden, jeg 
sidst havde siddet med et 
andeblad. Jeg nød nostalgi- 
trippet i fulde drag. Blade- 
ne hobede sig op. 


Så kørte jeg fast. Det var 
også besværligt med de 
store stakke; jeg mangler 
altid plads til mine ting. Jeg 
pakkede bladene ad vejen. I 
2013 gravede jeg dem frem 
igen. Nu skulle der regist- 
reres og skrives. Under ar- 
bejdet gik det op for mig, 
at "Anders And” nok var 
mere end Barks, men det 
var også mere end Murry. 
Fætter Vims, Lille ulv, Ma- 
dam Mim, alt det andet. I 
stedet for et indeks over en 
enkelt kunstner er dette 
endt som et skønsomt 
udvalg af mine yndlingshis- 
torier, bredt, når Barks er 
sorteret fra. Barks er så o- 


vereksponeret, at jeg sim- 
pelthen ikke gider. Alligevel 
formåede han at snige sig 
ind et par steder, til min 
store overraskelse. 


Nota bene: Der var ikke 
plads til gennemgang af 
samtlige udvalgte historier 
så jeg måtte skære en del 
fra igen, undervejs. Tek- 
niske oplysninger er be- 
grænset til et minimum. 
For mere detaljeret info 
henvises til internetbasen 
inducks.org; for inspireren- 
de læsning til klassikeren 
"Andelogien” af Jon Gisle 
(Runepress 1979). Historier 
fra Ekstra hæfterne, Jum- 
bobøgerne, "Onkel Joa- 
kim” og lignende må vente 
til en anden gang. Måske 
tager jeg mig en dag sam- 
men og udgivet et indeks 
over det hele — Barks, Mur- 
ry, hele molevitten - som et 
obskuriøst specialhæfte. I 
så fald kan dette betragtes 
som en slags pilot. 


FORTSATTE HISTORIER 


Mickey Mouse: Forsvundet 
i fortiden. AA 24-27/1968. 
Tegner: Paul Murry. 

Georg Gearløs har opfun- 
det en rumkrydser. Noget 
går galt under testen, han 
hvirvles ud i en tidsstrøm 


Frem af busken med dig, 
så vi kan snakke sammen, 
feje ulv! 


og det er op til Mickey og 
Fedtmule at redde den 
stakkels opfinder. De tager 
af sted i et reservefartøj fra 
værkstedet og er flere 
gange tæt på at indhente 
ham, men også kun næs- 
ten; undervejs får de hjælp 
af både en forfader til og 
en efterkommer af Gearløs, 
der er ligeså geniale (og 
excentriske) som ”origina- 
len”. Det hele ender natur- 
ligvis godt og de to venner 
når lige hjem i tid til te hos 
Minnie. En rigtig fed scien- 
ce fiction historie som blev 
strakt over hele fire numre 
af AA. Tidsrejsen er her util- 
sigtet, men i andre historier 
fra perioden låner Gearløs 
en tidsmaskine til Onkel 
Joakim, Anders og ungerne, 
når Joakim skal have fat i 
en mønt eller anden sam- 
lergenstand fra fortiden. 


Mickey Mouse: På skatte- 
jagt i junglen. AA 37- 
40/1968, fortsat. Tegner: 
Paul Murry. 

Med kaptajn Kirkemus, 
første historie med Frits 
Farlig og Piet Pusling. 
Kaptajn Kirkemus er en 
biperson som har vist sig 
langtidsholdbar. Hans funk- 
tion svarer cirka til Moby 
Ands i andeverset, en vand- 
taxi tjeneste for Mickey og 





Fedtmule, samt introduk- 
tion af plots i form af skat- 
tekort, rygter om smugler- 
bander og lignende. Jon 
Gisle bemærker om Bjør- 
ne-banden i "Andelogien”, 
at de i dag (det vil sige i 
halvfjerdserne!) er nogle 
uduelige fjolser, men 
oprindelig var super skrap- 
pe og ressourcefulde. Det 
samme kan man rolig sige 
om Mickeys skurkegalleri. 
Sorteper var aldrig mere 
farlig end dengang, han gik 
med træben og selv op 
gennem tresserne udgjorde 
han en seriøs trussel, hvor 
han i dag er en ynkelig 
bølle (lavpunktet må være 
hans optræden som gna- 
ven nabo til Fedtmule i 
tegnefilmserien "Goof 
Troop”). Sorte Slyngel var 
en uhyggelig sociopat i sin 
første historie. Frits Farlig 
og Puslingen blev med 
tiden selvparodier, men i 
denne deres debut er de 
totalt hårdkogte. I sin aller- 
første stribe opsøger Frits 
makkeren for at låne hans 
skyder. Nu skal Mickey be- 
tale! Det er ren film noir. 


Super-Mule og kuldestrå- 
len. AA 8-10/1969. Tegner: 
Paul Murry. 

En ny tyvebande er på spil 
og ingen kan modstå deres 


kuldepistol. End ikke Super- 
Mule, selvom han forsøger 
at gardere sig med 144 sæt 
rødt flonels-undertøj! 


Mickey Mouse: Flod-pira- 
terne. AA 32-34/1969. 
Forfatter: Carl Fallberg. 
Tegner: Paul Murry. 

Mange af Murrys historier 
foregår i gamle dage, med 
identiske forfædre til Mick- 
ey, Minnie og Fedtmule — 
og som her Sorteper. (Nog- 
le gange forklarer en re- 
daktionel tekst, at de er 
rejst tilbage i tiden, selvom 
det er tydeligt, at det ikke 
er tilfældet. Som garvet 
læser lærte man at gen- 
nemskue den slags numre, 
ligesom når en påfaldende 
lang indledningstekst skulle 
sløre, at en historie var ble- 
vet forkortet.) Denne udga- 
ve af Sorteper er både ud- 
styret med en mor og en 
bror, dværgen Korteper. Det 
er en skrap familie og mor 
har bukserne på. 


Onkel Joakim: Ferietur med 
forhindringer. AA 16-18/ 
1970. Forfatter: Carl Fall- 
berg. Tegner: Tony Strobl. 
Anders sprætter "de for- 
budte sider” i Grønspætte- 
bogen op for at imødegå 
en trussel fra Bjørne-ban- 
den (en trussel, han typisk 
nok selv er skyld i). Ideen 
med forbudte sider som 
kun må læses i yderste nød 
er fin; gad vide, om den 
nogensinde blev taget op 
igen af andre forfattere? 


Anders And: Rum-fyrstens 
fange. AA 4-5/1971. Teg- 
ner: Tony Strobl. 
Bedstemor Ands bagværk 
er legendarisk. Så legenda- 
risk, at hun sammen med 
sit lager af friske æbletær- 
ter, Anders og ungerne bli- 
ver bortført af nogle aliens, 
mistænkt for at have stjålet 
fra deres kejsers tærte-træ. 


Super-Mule: Gådefulde 
giganter. AA 20-21/1971. 
Tegner: Kay Wright. 

En ond opfinder terrorise- 
rer byen med sin forstørrel- 
sesstråle. En harmløs mal- 
keko (ikke at forveklse med 
Nora Malkeko som svinger 
en proper håndtaske) bliver 
pludselig en trussel. Super- 
Mule må i aktion. 


Grønspætterne: Kæmpe- 
øglen Kolossaurus. AA 30- 
31/1971. Forfatter: Carl 
Barks. Tegner: John Carey. 

Indtil for få år siden anede 
jeg ikke, at Carl Barks var 
forfatteren til de grønspæt- 
tehistorier, jeg især holdt af 
som barn. For fanatiske 
Barks fans (og dem er der 
en del af) er det naturligvis 
utilfredsstillende, at det 
ikke var mesteren selv som 
stod for stregen og de 
stakkels tegnere har måtte 
høre meget for, hvor ringe 
de var. I nogle af de nyere 
Barks opsamlinger er histo- 
rierne blevet omtegnet af 
andre kunstnere, angivelig 
mere ”loyalt” overfor de 
originale skitser. Personlig 
synes jeg, holdningen er 
noget pjat. 

Kæmpeøglen Kolossaurus 
handler om grønspætterne 
og Onkel Joakims strid om 
et forhistorisk skeletfund. 
Først vil Joakim sprænge 
skelettet i luften og da 
ungerne saborterer dette, 
tænker han på at indrette 
det til pølsekro. Der skal en 
kop psykedelisk te, kogt på 
Mareridtsurten, til, for at få 
ham på bedre tanker. 


Bjørne-Banden: Hekseri og 
hundekunster. AA 41-42/ 
1971. Forfatter: Vic 
Lockman. Tegner: Pete 
Alvarado. 

Onkel Joakim hyrer Ma- 
dam Mim til at beskytte 
sine penge mod Bjørne- 
banden, hvilket dog ikke 
forhindrer dem i at blive 
røvet alligevel. Mim op- 
trådte i en del længere his- 
torier i tresserne. Hendes 
loyalitet kunne skifte fra 
gang til gang, afhængig af 
hvordan andre behandlede 
hende. Ve den, der forsø- 
ger at snyde en heks i pen- 
gesager! Senere fik hun si- 
ne egne, kortere historier. 
Jeg har altid godt kunne 
lide Mim. 


Mickey Mouse: Den mystis- 
ke medaljon. AA 1-3/1972. 
Tegner: Paul Murry. 

En senklassisk Murry, med 
Mickey, Minnie, Fedtmule, 
Herlock Shomes og nogle 
velkendte skurke. Sherlock 
Holmes parodien Herlock 
Shomes (som i sin danske 
debut var udstyret med det 


bøvlede navn Shorleck 
Helmos) har ligesom kap- 
tajn Kirkemus været fast 
biperson i Mickey Mouse 
historierne gennem mange 
år. Hans status som uaf- 
hængig detektiv gør ham 
mere mobil end inspektor 
Striks og han er typisk ude 
i marken på den samme 
sag som Mickey og kan 
redde denne ud af en sup- 
pedas eller omvendt. 
Titlens medaljon er en 
fødselsdagsgave til Minnie 
og historien starter i bedste 
gyserstil med, at hun bliver 
bortført under festen, hvor- 
efter Shomes, der naturlig- 
vis er blandt gæsterne, 
giver sig til at mumle dys- 
tert om en ældgammel for- 
bandelse og menneskeo- 
fringer (museofringer i 
dette tilfælde). Der er en 
fantastisk cliffhanger i før- 
ste afsnit, hvor Murry teg- 
ner vores helte fanget af en 
vindtunnel — super effekt. 


Mickey Mouse: Sørøver- 
Sams skattekiste. AA 15- 
17/1972. Tegner: Dick Hall. 

En af de få gode, fortsatte 
historier, der ikke var teg- 
net af Murry eller Tello. Det 
værker i Fedtmules ene 
storetå - og det betyder, at 
hans onkel Skægmule er i 
knibe! (Fedtmule har altid 
haft et uhyrligt antal onkler. 
Jeg gad nok se et forsøg 
på et stamtræ over Muler- 
ne a la Don Rosa.) 


Super-Mule: Fanget i en 
fælde. AA 20-22/1972. 
Tegner: Kay Wright. 

En rigtig fed science fic- 
tion-historie, hvor Super- 
Mule og hans nevø Super- 
Gilbert lokkes tilbage i ti- 
den. Egentlig skulle de op- 
drage på en skidt knægt, så 
at han ikke vokser op til 
forbryder, men det, der er 
sket, lader sig ikke ændre. 
Værre endnu: En urokkelig 
fortid har konsekvenser 
som er tæt på at blive fata- 
le for vores helte. 


Super-Mule: Falske fugles- 
kræmsler og skrækkelige 
snemænd. AA 4-6/1973. 
Tegner: Tony Strobl. 

Flere skurke gennem 
tiden har opdaget og ud- 
nyttet Super-Mules akilles- 
hæl (som i sagens natur 


også er Fedtmules), nemlig 
hans grænseløse naivitet. I 
denne historie bliver han 
hylet ud af den af fugles- 
kræmsler, snemænd og 
kaktusuhyrer, væsner, han 
ved kun findes i eventyr... 


Mickey Mouse: Gådefulde 
begivenheder på Perleøen. 
AA 13-15/1973. Forfatter: 
Jørgen Jensen. Tegner: 
Tello. 

Med Mickey, Fedtmule, 
kaptajn Kirkemus og Frits 
Farlig og Puslingen. Er ba- 


seret på en ældre historie 
af Fallberg/Murry (Perle- 
øens hemmelighed, AA 46- 
48/1960). Tello (Josep Tello 
Gonzales) overtog i halv- 
fjerdserne gradvist tjansen 
fra Murry som hovedtegner 
på Mickey Mouse historier- 
ne i "Anders And”. Hans 
streg er nem at kende; den 
minder overfladisk om 
Murrys, men figurerne er 
mere stive og besidder kun 
begrænset mimik, hvilket 
ofte giver dem et malplace- 
ret forbavset udtryk. Tello 
var slem til at levere noget 
dovent jask. Hans tidlige 
historier kunne dog være 


på højde med en god Mur- 
ry og var da ofte også ba- 
seret på dennes. 

Forlæg eller ej, Gådefulde 
begivenheder på Perleøen 
er en klassiker i sig selv. 
Eksotisk sydhavsø, perlefis- 
keri, lede skurke, fupreli- 
gion, en grotesk kæmpe- 
fugl og nok et eksempel på 
Fedtmules elendige koge- 
kunst. (Den eneste gang, 
jeg mindes, at Fedtmule 
lavede god mad var i en 
Jumbo-bog og der skete 
det under hypnose.) 





Anders And: Tryllefløjten. 
AA 29-30/1973. Tegner. 
Tony Strobl. 

Pas på, hvad du ønsker 
dig; du risikerer, det går i 
opfyldelse, hedder det. 
Anders må sande, at der er 
noget om snakken, da en 
magisk fløjte, han finder, 
hidkalder en sirene fra De 
Fortryllede Øer (her en 
venlig ønskefe — i græsk 
mytologi var sirener nogle 
væmmelige uhyrer, der lok- 
kede sømænd i døden). Al- 
le hans ønsker går nu i op- 
fyldelse — men Andersine 
bliver vildt jaloux, politiet 
tror, hans fabelagtige skatte 


er tyvekoster og værst af 
alt: Teknisk forvaltning har 
ham i søgelyset, fordi hans 
pragtpalads ikke overhol- 
der de lokale bestemmelser 
for byggetilladelse! 


Mickey Mouse: Sørøverskib 
i sigte! AA 1-3/1974. For- 
fatter: Carl Fallberg. Tegner: 
Paul Murry. 

Vi er tilbage i tiden. Sor- 
teper opererer som sørø- 
ver; hans hemmelige våben 
er et dresseret marsvin, der 
saboterer roret på de skibe, 
han vil opbringe. Mickey og 
Fedtmule skal både forsva- 
re deres skude og den ade- 
lige frøken Minnie, der er 
passager og ikke har meget 
til overs for søens folk. 


Mickey Mouse: Den gyldne 
hjælm. AA 7-9/1974. 
Tegner: Paul Murry. 

Dette var den sidste og 
bedste af en række Murry- 
tegnede vikingehistorier 
(tematisk beslægtet, men 
uden indbyrdes kontinuitet) 
med Mickey og Fedtmule. 


Mickey Mouse: På jagt efter 
Sorte Slyngel. AA 16-19/ 
1974. Forfatter: Tove 
Dester. Tegner: Tello. 

Tello er stadig i fin form 
her, med masser af klaus- 
trofobisk stemning fra by- 
ens skumle kloaker og and- 
re hemmelige skjulesteder 
for Sorte Slyngel. 


Mickey Mouse: De meget 
mystiske fodspor. AA 32- 
34/1974. Tegner: Paul 
Murry. 

Fænomenets jordnære 
forklaring kommer hen ad 
vejen, men hele første 
afsnit af historien er holdt i 
rendyrket gyserstil. Et uset 
monster spreder skræk og 
rædsel. Det eneste, vidner- 
ne er enige om, er nogle 
frygtelige skrig og væmme- 
lige store fodspor. Der ud- 
bryder massehysteri og 
inden længe er Mickey og 
Pluto de eneste som er til- 
bage i byen. næsten. 


Mickey Mouse: På film- 
safari i Afrika. AA 43- 
45/1974. Forfatter: Carl 
Fallberg. Tegner: Tello. 

Baseret på en lidt obskur 
Fallberg/Murry historie, der 
kun er blevet bragt på 


dansk i opsamlingsbogen 
”Hall of Fame 19: Paul 
Murry 2”. Der er strammet 
op på både tekst og teg- 
ning og resultatet er efter 
min mening en bedre his- 
torie end forlægget. 


Mickey Mouse: Den gyldne 
klokke i Ekkobjergene. AA 
8-9/1976. Tegner: Paul 
Murry. 

Måske læser jeg noget 
ind i de sene, lange Murry 
historier som ikke er der. 
Men det forekommer mig, 
at de ligesom på falderebet 
tager nogle gamle temaer 
op en sidste gang og Mur- 
ry leverer, selvom om stre- 
gen er blevet tyk og træt. 
Den gyldne klokke har ek- 
sotisk scenarie (Sydame- 
rika), dobbeltgænger-moti- 
vet (her en skurk, der ligner 
Fedtmule), den hjælpsom- 
me indfødte osv. 


Fedtmule: Spøgelsesslottet. 
AA 16-18/1976. Tegner: 
Tello. 

Udmærket historie, men 
Tello begynder at blive 
kedelig her. Dette kan dog 
have noget at gøre med 
det danske blads renteg- 
ning, kolorering og tryk. 
Jeg har set eksempler på 
udenlandske sider af Tellos 
halvfjerdser historier som 
virker betydelig mere Mur- 
ry-agtige. Det danske AA 
blad fik fra ca. 1976 et fladt 
og kedeligt udseende. 


Anders And: Forhindrings- 
løb — ad flodvejen. AA 24- 
26/76. Forfatter: Rodolfo 
Cimino. Tegner: Romano 
Scarpa. 

Anders opfinder et bizart 
amfibisk køretøj, der skal 
hjælpe ham til sejr i et for- 
hindringsløb. Det gælder 
naturligvis et væddemål 
med onkel Joakim. 


Mickey Mouse: Uventet 
møde med mystiske væse- 
ner. AA 27-28/1976. Teg- 
ner: Paul Murry. 

For sidste gang tegner 
Murry en historie med 
Mickey og Fedtmule i Ge- 
org Gearløses tidsmaskine. 
Alt er forkert, da de lander: 
Fabeldyr og dinosaurer 
bevæger sig frit omkring i 
riddertiden, der er kæmper 
og hekse — og en af sidst- 


Du milde! Hele byeneri | 
opbrud! Alle folk har sat sig i . 
deres vogne for at komme 


væk - langt væk! 


Vi må 
". skynde os, 
"Pluto! 


Jamen politimesteren 
forlanger, at der bliver 
udsendt en særlig 
meddelelse! 


Såh? Til hvem? 
Der er ingen andre 
tilbage i byen end 
dig og mig! 


Der hører du, Pluto! Nu er du 


søg jeg alene tilbage i byen! 


nævnte udstyrer Fedtmule 
med et sæt frøben! 


Mickey Mouse: Den sidste 
ildsprudende drage. AA 32- 
33/1976. Tegner: Paul 
Murry. 

Mickey og Fedtmule tager 
på fisketur som i gamle da- 
ge, men deres gode sted er 
ødelagt af forurening og 
grundspekulation — det er 
fremskridtet som kommer. 
Resigneret fisker de allige- 
vel, i det mudrede vand, 
indtil en uventet fangst af 
et par magiske støvler sen- 
der dem tilbage i tiden. De 
redder en drage fra nogle 
onde mennesker og vel 


LA 


Andeby! 








hjemme igen lover de hin- 
anden at yde deres besked- 
ne bidrag til at redde miljø- 
et. Dette var Murrys sidste 
lange historie. 


AFSLUTTEDE HISTORIER 


Moby And: Øen, der kunne 
dykke! AA 17/1969. Tegner: 
Tony Strobl. 

Godt drejet plot om Joa- 
kim på hemmelig handels- 
rejse til Dyk-øen, der viser 
sig at leve op til sit navn. 
Den mystiske passager som 
manipulerer med kompas- 
set er et plot som går tilba- 
ge til Jules Verne. 


Og om et lille 
øjeblik er du 
mutters alene i 


sket BOG ALA 
om, 
Te, 


Beklager, unge 
mand! Stationen 
er lukket! 


Nej, ikke helt ” 
= alene - desværre! 


—< 


Onkel Joakims kæmpedia- 
mant. AA 21/1969. 
Forfatter: Vic Lockman. 
Tegner: Tony Strobl. 

Joakim skjuler sine skatte 
rundt omkring på kloden, 
men Bjørne-banden er lige 
i hælene. Historien har til- 
strækkelig med hemmelige 
døre, passager og koder til 
at gøre selv De tre detekti- 
ver misundelige. 


Fætter Vims: Kyllinge-kva- 
ler. AA 21/1970. Forfatter: 
Dick Kinney. Tegner: Al 
Hubbard. 

Fætter Vims, en beatnik 
med tjavset hår, nissehue 
og godt med attitude, kom 


til Danmark i midten af 
tresserne som et frisk pust 
eller måske snarere en hvir- 
velvind af kaos. Hans histo- 
rier havde ofte en crazy- 
komisk tone. De bedste var 
tegnet af Al Hubbart, men 
også andre leverede perler. 
Scenen var typisk redak- 
tionslokalet på Andeby 
avis, ejet af Joakim, og de 
tre faste figurer Anders, 
Vims og Joakim, med lejlig- 
hedsvis udvidelse til Ander- 
sine, fætter Højben, katten 
Tommy, eneboeren Haba- 
kuk og to tumpede fidu- 
smagere uden navn. Unger- 
ne var altid fraværende. 

Vims kunne bringe And- 
ers til fortvivlelse, men en 
(meget) sjælden gang fulg- 
te heldet den tossede. 
Anders må her først lægge 
dagligstue til en hønse- 
farm; så dukker onkel 
Joakim op og vil købe det 
hele for en slik. indtil en 
høne sluger hans lykkeskil- 
ling. Både Vims og Anders 
gør en god forretning. 


Anders And: En forvirret 
ferietur. AA 22/1970. For- 
fatter: Dick Kinney. Tegner: 
Pete Alvarado. 

Joakim, Vims og Anders 
er taget på ferie, men no- 
gen (Vims) har glemt at 
tanke flyet op, så de stran- 
der på en (tilsyneladende) 
øde ø og stemmer om, 
hvem der skal være leder. 
Vinderen er Vims, fordi han 
(naturligvis) stemte på sig 
selv to gange. 


Mickey Mouse som selv- 
bygger. AA 5/1971. For-fat- 
ter: Abramo og Gianpaolo 
Barosso. Tegner: Sergio 
Asteriti. 

En temmelig lang (ni si- 
der) historie om Mickey, 
der med ”hjælp” fra Fedt- 
mule, forsøger at bygge et 
hus for Minnie, alt imens 
en kameramand foreviger 
anstrengelserne. Komik a la 
Gøg & Gokke. 


Bjørne-Banden og onkel 
Joakims dårlige hukom- 
melse. AA 9/1971. Tegner: 
Tony Strobl. 

De snedige banditter for- 
søger denne gang at lære 
koden til von Ands penge- 
tank ved hjælp af psykolo- 
gi. Med gæstebandit Psyk-8 


som en one-shot variant- 
udgave af Læsehest-176. 


Anders And: Fødselsdags- 
gaven. AA 37/71. Tegner: 
Jack Bradbury. 

Skæbnen er djævelsk ond 
ved Anders her. I jagten på 
ønskegaven til Andersine 
oplever han det ene ruine- 
rende uheld efter det andet 
og er ved slutningen peng- 
eløs og sønderknust. 


Super-Mule: Nødhjælp i en 
nøddeskal. AA 45/1971. 
Tegner: Paul Murry. 

En skurk har opfundet et 
farligt vibrations-våben 
mod Super-Mule. Men hel- 
ten sover med jordnødder i 
ørerne og da det er super- 
jordnødder forplanter vi- 
brationsstrålerne sig i ste- 
det til hele byen som de 
jævner med jorden! 


Grønspætterne: Katastrofe 
ved Klaresø. AA 47/1971. 

Forfatter: Carl Barks. Teg- 
ner: John Carey. 

Igen en historie, jeg som 
barn ikke anede var skrevet 
af Barks. Et af hans mest 
politiske statement; måske 
derfor, at historien aldrig 
blev genoptrykt på dansk? 
(Der kom dog en omtegnet 
udgave mange år senere, i 
en udgivelse for Barks 
kompletister.) 

Grønspætterne har med- 
virket i en reklamefilm for 
produktet "Vitamin Zet”, 
der giver kæmpekræfter. 
Nu fortjener de en skøjte- 
tur på Klaresø — men isen 
er grødet og smeltevandet 
stinker fælt. Det er spilde- 
vandet fra en nærliggende 
fabrik som har ødelagt sø- 
en. Gæt, hvem ejeren er — 
og hvad fabrikken mon 
producerer. 


Fedtmule: Lykkelig løsning. 
AA 8/1972. Forfatter: Bjarne 


Castella. Tegner: Tello. 

Fedtmule bygger en flyve- 
maskine af brædder og en 
gammel udrangeret bil — 
og den virker! 


Supermule: Løvemod og 
krokodilletårer. AA 14/1972. 
Tegner: Jack Bradbury. 
Morsom historie, hvor to 
tyveknægte udnytter Su- 
per-mules grænseløse god- 
troenhed, ved at den ene 
forklæder sig som "den lille 
pige med svovlstikkerne”. 


Madam Mim: Bøllespirer- 
nes babysitter. AA 15/1972. 
Tegner: Tony Strobl. 

De korte Madam Mim his- 
torier havde et præg af 
fyld, men ligesom Lille 
stygge ulv lå de stadig 
klasser over ragelse som 
Lille Tut og Vaks. Det var 
nogen pudseløjerlige histo- 
rier (ofte skrevet af Tove 
Dester), hvor Mim svang 
tryllestaven over Bjørne- 
banden, Sorte Slyngel, poli- 
tiet og pantefogeden, når 
de generede hende for 
groft. Mims kogekunst er 
inkonsistent i historierne. 
Hun kunne lave fortrinlig 
mad — Bjørne-bandens for- 
søg på at nasse et måltid 
var et tilbagevendende plot 
— men nogle gange, som 
her, anvendte hun hekse- 
opskrift, med ret alternative 
ingredienser. Bøllespirerne 
var Bjørne-bandens uund- 
gåelige nevøer. 


Lille stygge ulv: Nem at 
narre. AA 21/1972. For-fat- 
ter: Carl Fallberg. Tegner: 
Ken Champin. 

De fleste Lille stygge ulv 
historier bragt i "Anders 
And” var af ældre dato, fle- 
re som denne endda gen- 
optryk. Til gengæld må de 
samtidigt producerede his- 
torier generelt betegnes 
som ringe, hvilket nok har 


bidraget til at give figuren 
et dårligt ry og status som 
fyld. Hemmeligheden ved 
de gode historier er natur- 
ligvis ikke Lille ulv selv som 
er et irriterende dydsmøn- 
ster, men hans fars over- 
snedige metoder til at 
fange grisene — som af og 
til lykkes. De er dog ikke 
blevet ædt endnu. I denne 
historie gæsteoptræder 
Fedtmule (måske passer 
han gården for en onkel). 


Anders And: Firkløver — 
femkløver — sekskløver. AA 
25/1972. Tegner: Kay 
Wright. 

En af de historier, jeg 
holdt mest af som barn. 
Wrights streg her er ikke 
noget at råbe hurra for, 
men jeg kan stadig more 
mig over de ulykker som 
rammer Anders, efter at 
han har plukket en femklø- 
ver. Punkteret dæk, ind- 
brud, brev fra skattevæsnet 
— og hans eneste redning 
er at finde en sekskløver, 
hvis han da kan. 


Lille stygge ulv: En sørgelig 
skuffelse. AA 25/1972. 
Forfatter: Del Cornell. Teg- 
ner: Ken Champin. 

Ulvens seneste plan er 
idiotsikker — en påspændt 
raket gør ham hurtigere til 
bens end grisene — men 
Praktiske gris har sine egne, 
snedige planer. 


Lille stygge ulv: Bomstærk, 
vild og balstyrisk. AA 45/ 
1972. Tegner: Gil Turner. 
Crossover time! Der er en 
ny alfa-han i skoven: Sorte- 
per. Forfatteren lader Prak- 
tiske gris forklare Lille ulv, 
at hans gode ven Mickey 
Mouse ofte har snakket om 
skurken. Så det er ikke en 
som ligner Sorteper (noget, 
man som læser ellers er 
vant til), men den ægte 





vare. Store stygge ulv er 
naturligvis langt fra henrykt 
ved besøget. 


Onkel Joakim: Forgæves 
flugt. AA 51/1972. Forfat- 
ter: Carsten Jacobsen. 
Tegner: Antoni Gil-Bao. 
Joakim har fået nok af 
juleræset og tager flyet 
med Anders og ungerne til 
Polaristan ”hvor det er 
meget mørkt og meget 
koldt”. Men så let slipper 
han ikke. Gronsk nyk! 


Mickey Mouse: En fisketur 
på isen. AA 51/1972. Teg- 
ner: Tony Strobl. 

En sjov historie, fortalt på 
kun tre sider. Mickey og 
Fedtmule har aftalt at fiske 
på isen. Fedtmule glemmer 
naturligvis, at det er ham 
som skal hente Mickey og 
ikke omvendt. Han glem- 
mer også saven til at lave 
hul i isen med — og fiske- 
grejet. Da Mickey fortvivlet 
spørger om han overhove- 
det har husket noget, træk- 
ker Fedtmule et strandtæp- 
pe frem fra bagagerummet. 
Typisk nok viser tæppet sig 
mod al logik at komme til 
gavn alligevel. 


Onkel Joakim: Veteran- 
lokomotivet. AA 6/1973. 
Forfatter: Carl Fallberg. 
Tegner: Vicar. 

Genbrug af en 1958-histo- 
rie som ikke er bragt på 
dansk. Moralen: Tingene 
blev bare bygget bedre i 
gamle dage. 


Anders And: Forvirrende 
forsøg. AA 13/1973. 
Tegner: Pete Alvarado. 

Rip, Rap og Rups naturvi- 
denskabelige skoleforsøg 
driver Anders til vanvid - 
og giver ham en overras- 
kelse med i madpakken. 


Rip, Rap og Rup: Fanget i 
en flaske. AA 14/1973. 
Forfatter: Carl Barks. Teg- 
ner: Tony Strobl. 

De miljøbevidste grøn- 
spætter samler tomme flas- 
ker og krydser klinger med 
Hexia de Trick. 


Madam Mim får besøg af 
pantefogden. AA 17/1973. 
Forfatter. Tove Dester. 
Tegner: Antoni Gil-Bao. 
Pantefogeden lærer, at 


GKONSKNYK! 


det ikke er nemt at opkræ- 
ve penge af en ægte heks. 


Madam Mim: Trolddom og 
fortrædeligheder. AA 33/ 
1973. Tegner: Antoni Gil- 
Bao. 

Bjørne-banden bliver ved 
et uheld usynlige, da de 
besøger Madam Min og 
kommer i vejen for en gry- 
defuld tryllebryg. Det før- 
ste, de usynlige banditter 
gør, er at tømme Mims for- 
rådskammer... 


Madam Mim: Skønheds- 
drikken. AA 14/1974. For- 
fatter: Tove Dester. Tegner: 
Antoni Gil-Bao. 

Mim har fundet opskriften 
på en skønhedsdrik, men 
det er et mas at skaffe in- 
gredienserne. Hun rekrutte- 
rer Bjørne-banden til at gø- 
re arbejdet for sig, selv om 
hun burde videre bedre. 
Resultatet er ikke kønt. 


Anders And: To rasende 
rivaler. AA 18/1975. 
Forfatter: Dorthe Dester. 
Tegner: Vicar. 

En temmelig Barks-agtig 
historie om Anders og 
Højben, der dyster i et slag 
golf om Andersines gunst. 


Mickey Mouse: Bevægende 
venskab. AA 18/1975. For- 
fatter: Tove Dester. Tegner: 
Tello. 

Historien om Fedtmules 
venskab med en frø er en 
sentimental perle. 


Forstår du, onkel 
Joakim - når de 
folk her siger - 


Fedtmule: Jammerlig fjolle- 
rik. AA 49/1975. Tegner: 
Tony Strobl. 

Super-Mule ramler ind i 
en gal videnskabsmands 
ørkenbase, men det er som 
klodsede, harmløse Fedt- 
mule, at han redder verden 
fra undergang. 


Onkel Joakim: Hønsefar- 
men. AA 8/1976. Tegner: 
Tony Strobl. 

Genoptryk fra AA 16- 
17/1958. Historien er så 
god, at jeg fejlagtigt huske- 
de den som en af Barks! 


Onkel Joakim: Flydende 
guld. AA 37/1976. Forfatter: 
Anne-Marie Dester. Tegner: 
Vicar. 

Historien er ikke noget 
særlig (en variation over 
sagnet om den fordømte 
by, der dukker op af havet 
med generationers mellem- 
rum), men jeg har et særlig 
forhold til den. I mange år 
var det eneste af Flydende 
guld, jeg havde læst, en 
løsrevet første side, fundet 
i haven hos en ven af fami- 
lien, under et besøg der i 
slutningen af halvfjerdser- 
ne. Det var nærmest surre- 
alistisk at kunne læse histo- 
rien i sin helhed hen ved 25 
år senere. 


Lille stygge ulv: Ikke nogen 
fin forretning. AA 45/1976. 
Tegner: Jack Bradbury. 
Store stygge ulv slår sig 
sammen med tre andre 


GRONSK NYK, 
så betyder det - 


- GLÆDELIG 
JUL!!! 
Ti-hil 





slyngler for én gang for alle 
at få ram på grisene. Ideen 
giver pote. Men kan fire 
ulve dele tre grise? 


Anders And: En rejse ud i 
det blå. AA 25/1977. For- 
fatter: Bengt-Åke Håkans- 
son. Tegner: Vicar. 

Ordinært tegnet, men 
spøjs historie. Gearløs sen- 
der Anders og ungerne i 
raket til Fjernion, en planet, 
som ligger meget, meget 
langt væk. 


Bjørne-banden: Grådige 
gæster. AA 45/1978. 
Forfatter: Jim Kenner. 
Tegner: Antoni Gil-Bao. 
Bjørne-banden plyndrer 

nok en gang Madam Mims 
spisekammer. Som straf 
forvandler hun dem til frø- 
er. Det ender godt og ing- 
en bliver et hak klogere. 
Sådan er det jo - i hvert til- 
fælde i Andeby og omegn. 


Bagtalen julespecial 2014 





December er den måned, hvor nostalgien sidder i højsædet. Også her på redaktionen, hvor vi til 
lejligheden har genoplivet et ofte efterlyst indslag fra bladets tidlige år. Bagtalen is back, baby! 


Da jeg genstartede bladet i 
2012, efter en lang pause, var 
det et meget personligt pro- 
jekt og jeg orkede ikke at skri- 
ve det sædvanlige sludder og 
sladder om folk, jeg kendte fra 
den gamle scene. Det var nok 
en fejl. For der var faktisk kom- 
met en nyhed i 2012, Peter 
Ryberg Larsens glimrende, old 
skool fanzine Sick in the Head 
441. Sick in the Head trækker i 
både stil og indhold tråde til- 
bage til Absurd, Stay Sick og 
sCatter — og det er ment som 
et kompliment. Året forinden 
havde Jack J., meget apropos, 
lagt sit ufuldendte Stay Sick! 
445 ud på bloggen, http://enlej- 
emordersertilbagepaadansk.bl 
ogspot.dk. Fin gestus, at han 
ikke bare skrottede materialet 
og lidt weird at genlæse eget, 
bedagede bidrag, et portræt af 
australske band The Triffids. 





Derfor ville det nu stadig være 
rart med et fysisk blad mere. 
Jack har mumlet noget om et 
Banned in Britain £3, så må- 
ske er der håb. Science fiction 
& fantasy bladet Himmelski- 
bet bragte i øvrigt et interview 
med ham for nylig, ”"Horror- 
fandom i 1990'erne” (nr. 42, 
2014), hvor Rasmus Wichman 
spurgte ind til, hvordan det 
hele begyndte. Jack fortalte 
om at være horrorfilm-fan før 
nettet, skriverierne til Bloody 
Darlings og Inferno, hans 
egne BiB og SS, optræden i 
danske undergrundsfilm osv. 
Han benyttede også lejlighe- 
den til at trække en gammel 
kæphest af stald, et bovlamt 
øg, om træf og misforståelser. 
Quelle surprise. For nye, unge 


læsere uden kendskab til sce- 
nen må alt dette have været 
vildt fascinerende og mystisk; 
for mig et sjovt tilbageblik på 
en svunden tid. 


I det hele taget pusler de gam- 
le redaktørkolleger næsten 
altid med et ellet andet, når 
man spørger om nyt. Frank 
Brahe f.eks. udgiver og illustre- 
rer bøger. Lars von Hegnet for- 
bereder en stor, samlet udgi- 
velse af Bloody Darlings, i 
bogform og læsevenlig sats. 
Og nu vi snakker om gamle 
kolleger og træf, så inviterede 
Frank til komsammen i Søften, 
25. oktober 2014; vi sad tretten 
til bords og der blev snakket 
film, quizzet, spist og drukket. 
Tak til alle for en hyggelig dag 
i godt selskab. [Nils Markvard- 
sen betroede os ved den lejlig- 
hed, at et nyt blad var på vej; 
det kom januar 2015, i form af 
eXtase - Lone Fleming speci- 
al. Flot gået, Nils! -juli 2015] 


Jeg skrev en lang smøre om 
"Jul og grønne skove” i nr. 13 
(apropos ulykkestallet), men 
måtte droppe de øvrige dan- 
ske julekalendere pga. tids- 
mangel. Brian Iskov har gen- 
nemgået hele dynen, under 
fællesoverskriften "50 år med 
DR's julekalendere”, på sin for- 
træffelige blog http://brianis- 


kov. blogspot.dk. Besøg den 
og bliv klogere. 


Den tidligste, jeg tydeligt hus- 
ker selv at have fulgt, var duk- 
kekalenderen "Vinterbyøster” 
fra 1973. "Vinterbyøster” fylder 
meget i min barndoms tv-erin- 
dringer, med de dejlige sange 


og stemmer og en glædelig 
(og til dato eneste) reprise i 
1976. Som voksen må jeg ind- 
rømme, det kniber med entusi- 
asmen. Sangene holder stadig, 
men det næsten totale fravær 
af handling trækker hårde 
veksler på koncentrationen. 


To kalendere i samme stil fulg- 
te. ”Jullerup Færgeby” (1974) 
var en markant forbedring; 
dukkerne havde pludselig per- 
sonlighed og der var et gen- 
nemgående plot (en skatte- 
jagt). Det vulgære sprog — der 
bliver sagt både ”sgu” og ”skid” 
- gik mig på (jeg var så uskyl- 
dig dengang), men i dag er 
det en af de kalendere, jeg 
sætter højest. "Jullerup Færge- 
by” holder rekorden i genud- 
sendelser: i 1982, 1990, 1997 
og 2014 (!). 


Som den sidste af tre dukkeka- 
lendere var ”Kikkebakke Bolig- 
by” (1977) også den svageste. 
Serien var skrevet gennemført 
ujulet, med fokus på beboerne 
i et boligkompleks. Hvert afsnit 
begyndte med en vignet, hvor 
byens fejemand gearede feje- 
maskinen op; spændingsmo- 
mentet bestod i, hvad denne 
karske proletar mon fik op i 
børsterne denne gang — det 
kunne være et gammelt kyl- 
lingeben eller andre gode sa- 
ger. Den stedlige kværulant 
Gniske (der er et surt røvhul i 
alle opgange!) var morsom, 
men det var også det. Modsat 
forgængerne, hvis byer var fil- 
met på sort baggrund, hvilket 
gav scenariet dybde og illusio- 
nen af en større verden uden- 
for skærmens kant, var ”Kikke- 


bakke Boligby” filmet på lys — 
og selve byen var tydeligt min- 
dre end såvel Vinterbyøster 
som Jullerup Færgeby. 


At DR har udgivet de gamle 
kalendere på dvd er prisvær- 
digt, men udførelsen er ringe! 
Da "Jullerup Færgeby” blev 
genudsendt første gang i 1982 
var det med en nyindspillet 
rammefortælling, ”Avisen” eller 
”Tryksen”, hvor Jesper Klein 
spiller redaktør m.m. Grundet 
dunkle rettighedsproblemer er 
”Tryksen” ikke inkluderet på 
dvd'en. Og rulleteksterne, vel, 
"Vinterbyøster"” mangler rulle- 
teksterne efter hvert afsnit, 
undtagen det sidste på hver af 
de to dvd skiver. ”Jullerup 
Færgeby” har kun det allersid- 
ste med (efter afsnit 24). Må- 
ske er det for at spare plads, 
eller tækkes et moderne tv- 
publikum, men det spolerer 
unægtelig den nostalgiske op- 
levelse. Paradoksalt nok ligger 
”Jullerup Færgeby” ude på DRs 
arkivside Bonanza, http://www. 
dr.dk/Bonanza, med komplette 
rulletekster og "Tryksen”. 


Faktisk er ”Kikkebakke Boligby” 
den mest komplette af de tre 
dukkekalendere på dvd. ja, 
det vil sige, rulleteksterne er 
intakte, men for at se ramme- 
fortællingen fra 1985-genud- 
sendelsen, "Eldorado for dyr”, 
må man igen nøjes med DR 
Bonanza. Således er der både 
klejner og kul i sokken til den 
gamle monopolkanal fra 


Redaktøren, december 2014/ 
juli 2015 


